ΑΠΟΦΑΣΕΙΣ
Αριθμ. 31737/Δ6
Ρύθμιση θεμάτων σχετικά με την εισαγωγή μαθητών σε Πρότυπα Σχολεία, σε Δημόσια Ωνάσεια
Σχολεία, σε Πρότυπα Εκκλησιαστικά Σχολεία και
σε Πειραματικά Σχολεία.
Η ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Των άρθρων 10 έως και 23 του Κεφαλαίου Β’ του
ν. 4692/2020 «Αναβάθμιση του Σχολείου και άλλες διατάξεις» (Α’ 111) και ιδίως του άρθρου 18, σε συνδυασμό
με τις υποπερ. βστ) και βζ) της περ. β) της παρ. 3 του
άρθρου 14 του ως άνω νόμου,
β) του άρθρου 5 και του εδαφίου τέταρτου της παρ. 1
του άρθρου 7 του Παραρτήματος Α’ σε συνδυασμό με
το δεύτερο και το τρίτο άρθρο του Παραρτήματος Β’ του
ν. 5174/2025 «Κύρωση της από 20.1.2025 Σύμβασης Δωρεάς μεταξύ του Ελληνικού Δημοσίου, του Κοινωφελούς
Ιδρύματος με την επωνυμία “Κοινωφελές Ίδρυμα "ΑΛΕΞΑΝΔΡΟΣ Σ. ΩΝΑΣΗΣ" (ΑLEXANDER S. ONASSIS PUBLIC
BENEFIT FOUNDATION)” και της εταιρείας με την επωνυμία
“ΑΡΙΟΝΑ ΕΛΛΑΣ ΑΝΩΝΥΜΗ ΕΤΑΙΡΕΙΑ ΚΑΛΛΙΤΕΧΝΙΚΩΝ ΚΑΙ
ΠΟΛΙΤΙΣΤΙΚΩΝ ΕΚΔΗΛΩΣΕΩΝ ΤΕΧΝΙΚΗ ΟΙΚΟΔΟΜΙΚΗ” για
τη λειτουργία των Δημοσίων Ωνασείων Σχολείων» (Α’ 12),
γ) των άρθρων 109 έως 137 του ν. 4823/2021 «Αναβάθμιση του σχολείου, ενδυνάμωση των εκπαιδευτικών
και άλλες διατάξεις» (Α’ 136) και ιδίως της παρ. 9 του
άρθρου 123 και της περ. α’ της παρ. 1 του άρθρου 29,
δ) του ν. 3966/2011 «Θεσμικό πλαίσιο των Πρότυπων
και Πειραματικών Σχολείων, Ίδρυση Ινστιτούτου Εκπαιδευτικής Πολιτικής, Οργάνωση του Ινστιτούτου Τεχνολο-
γίας Υπολογιστών και Εκδόσεων «ΔΙΟΦΑΝΤΟΣ» και λοιπές
διατάξεις» (Α’ 118) και ιδίως των παρ. 2 και 3 του άρθρου 2,
ε) του ν. 3699/2008 «Ειδική Αγωγή και Εκπαίδευση ατόμων με αναπηρία ή με ειδικές εκπαιδευτικές ανάγκες»
(Α’ 199) και ιδίως του άρθρου 3,
στ) του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινω-
νία και λοιπές διατάξεις» (Α’ 141) ιδίως του άρθρου 353,
ζ) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
2. Tον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο ελληνικό δίκαιο
της Οδηγίας (ΕΕ) 2018/1972) και άλλες διατάξεις»
(Α’ 184).
3. Tον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της Οδηγίας 95/46/ΕΚ (Γενικός Κανονισμός για την Προστασία Δεδομένων, L 119).
4. Tον ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137).
5. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
6. Tον Κώδικα Διοικητικής Διαδικασίας (ν. 2690/1999,
Α’ 45).
7. Το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
8. To π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
9. To π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομασία
Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού και
εποπτευόμενων φορέων» (Α’ 130).
10. To π.δ. 27/2025 «Διορισμός Υπουργών, Αναπληρωτών Υπουργών και Υφυπουργών» (Α’ 44).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1391
24.03.2025 08:04:12
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
11. Την υπό στοιχεία 28355/Δ6/13.03. 2025 κοινή απόφαση του Υπουργού Παιδείας, Θρησκευμάτων και Αθλη-
τισμού, του Υπουργού Ψηφιακής Διακυβέρνησης και της
Υφυπουργού Παιδείας, Θρησκευμάτων και Αθλητισμού
«Ρύθμιση θεμάτων σχετικά με τις ηλεκτρονικές αιτήσεις
για την εισαγωγή στα Πρότυπα Σχολεία, στα Δημόσια
Ωνάσεια Σχολεία, στα Πρότυπα Εκκλησιαστικά Σχολεία
και στα Πειραματικά Σχολεία» (Β’ 1239).
12. Την υπό στοιχεία 28117/Δ6/13.03.2025 υπουργική
απόφαση «Καθορισμός του Δήμου ή του είδους της γεωγραφικής υποδιαίρεσης του Δήμου για κάθε Δημόσιο
Ωνάσειο Σχολείο, του ελάχιστου ποσοστού επιλογής
μαθητών, των απαιτούμενων δικαιολογητικών για την
απόδειξη του τόπου συνήθους διαμονής» (Β’ 1245).
13. Την υπό στοιχεία 11586/Γ6/28.01.2011 απόφαση της Υφυπουργού Παιδείας, Δια βίου μάθησης και
Θρησκευμάτων «Εξέταση των μαθητών με σύνθετες
γνωστικές, συναισθηματικές και κοινωνικές δυσκολίες,
παραβατική συμπεριφορά λόγω κακοποίησης, γονεϊκής
παραμέλησης και εγκατάλειψης ή λόγω ενδοοικογενειακής βίας» (Β’ 262).
14. Την υπό στοιχεία 145950/Δ6/5-12-2024 απόφαση
της Υφυπουργού Παιδείας, Θρησκευμάτων και Αθλητισμού «Α. Λήξη θητείας Διοικούσας Επιτροπής Πρότυπων
και Πειραματικών Σχολείων (Δ.Ε.Π.Π.Σ.) Β. Συγκρότηση
της Διοικούσας Επιτροπής Πρότυπων και Πειραματικών
Σχολείων (Δ.Ε.Π.Π.Σ.)» (Υ.Ο.Δ.Δ. 1348).
15. Την υπό στοιχεία 16718/Δ6/14-02-2025 απόφαση
της Υφυπουργού Παιδείας, Θρησκευμάτων και Αθλητισμού «Συγκρότηση και ορισμός μελών Διοικούσας Επι-
τροπής Δημοσίων Ωνασείων Σχολείων» (Υ.Ο.Δ.Δ. 103).
16. Την υπό στοιχεία 18175/Δ6/17-02-2025 απόφαση
της Υφυπουργού Παιδείας, Θρησκευμάτων και Αθλητισμού «Έναρξη λειτουργίας Δημοσίων Ωνασείων Σχολεί-
ων (ΔΗΜ.Ω.Σ.) από το σχολικό έτος 2025-2026» (Β’ 658).
17. Την υπό στοιχεία 102791/ΓΔ4/10.09.2024 κοινή
απόφαση του Υπουργού και Υφυπουργού Παιδείας,
Θρησκευμάτων και Αθλητισμού «Ρύθμιση θεμάτων που
αφορούν στην έναρξη και λήξη του σχολικού και διδακτικού έτους, στις αργίες, στις διακοπές, στις εγγραφές, στις
μετεγγραφές, στη φοίτηση, στις απουσίες, στα παιδαγωγικά μέτρα, στον χαρακτηρισμό της διαγωγής και στην
οργάνωση των σχολικών μονάδων της δευτεροβάθμιας
εκπαίδευσης» (Β’ 5130).
18. Την υπό στοιχεία 5η Πράξη/06.02.2025 (Θέμα 1ο)
εισήγηση της Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.).
19. Την υπό στοιχεία 21/ΔΕΠΠΣ/20.02.2025 εισήγηση
της Διοικούσας Επιτροπής Πρότυπων και Πειραματικών
Σχολείων (Δ.Ε.Π.Π.Σ.).
20. Την υπό στοιχεία 2/ΔΕΔΗΜΩΣ/04.03.2025 εισήγηση της Διοικούσας Επιτροπής Δημοσιών Ωνασείων
Σχολείων (Δ.Ε.ΔΗΜ.Ω.Σ.).
21. Τις γνώμες του Ινστιτούτου Εκπαιδευτικής Πολιτικής (υπ’ αρ. 11/27.02.2025 για τα Π.Σ. και ΠΕΙ.Σ. και υπ’ αρ.
12/07.03.2025 για τα ΔΗΜ.Ω.Σ. αποσπάσματα πρακτικού
του Δ.Σ. του Ι.Ε.Π.).
22. Τη γνώμη του Ινστιτούτου Εκπαιδευτικής Πολιτικής με την υπ’ αρ. 11/27-02-2025 πράξη του Δ.Σ. του
ΙΕΠ απόσπασμα πρακτικού του Διοικητικού Συμβουλίου
του Ι.Ε.Π.).
23. Την ανάγκη ρύθμισης ειδικότερων θεμάτων σχετικών με την εισαγωγή μαθητών σε Πρότυπα Σχολεία,
σε Δημόσια Ωνάσεια Σχολεία, Πρότυπα Εκκλησιαστικά
Σχολεία και Πειραματικά Σχολεία.
24. Την υπό στοιχεία Φ.1/Γ/148/30769/Β1/19-03-2025
εισήγηση του άρθρου 24 του ν. 4270/2014 (Α’ 143) της
Γενικής Διεύθυνσης Οικονομικών Υπηρεσιών του Υπουργείου Παιδείας, Θρησκευμάτων και Αθλητισμού.
25. Το γεγονός ότι από την έκδοση της παρούσας δεν
προκαλείται δαπάνη σε βάρος του τακτικού προϋπολογισμού του Υπουργείου Παιδείας, Θρησκευμάτων και
Αθλητισμού ή του κρατικού προϋπολογισμού.
26. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο «Ει-
σαγωγή μαθητών στα Πρότυπα Γυμνάσια και Λύκεια»
και Μοναδικό Αριθμό Καταχώρισης 336734 στο ΕΜΔΔ
«Μίτος».
27. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
«Εισαγωγή μαθητών στα Πειραματικά Νηπιαγωγεία,
Δημοτικά, Γυμνάσια και Λύκεια» και Μοναδικό Αριθμό
Καταχώρισης 718714 στο ΕΜΔΔ «Μίτος»,
28. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο «Ει-
σαγωγή μαθητών-μαθητριών στην Α’ τάξη Πρότυπου
Εκκλησιαστικού Γυμνασίου και Πρότυπου Εκκλ. Λυκείου»
και Μοναδικό Αριθμό Καταχώρισης 317959 στο ΕΜΔΔ
«Μίτος»,
29. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
«Εισαγωγή στα ΔΗΜ.Ω.Σ.» και Μοναδικό Αριθμό Καταχώρισης 348726 στο ΕΜΔΔ «Μίτος».
Άρθρο 1
Αντικείμενο
Αντικείμενο της παρούσας απόφασης είναι η ρύθμιση
θεμάτων που σχετίζονται με τη διαδικασία εισαγωγής
μαθητών/τριών σε: α) Πρότυπα Σχολεία, β) Δημόσια
Ωνάσεια Σχολεία, γ) Πρότυπα Εκκλησιαστικά Σχολεία
και δ) Πειραματικά Σχολεία.
Άρθρο 2
Σκοπός
Σκοπός της παρούσας είναι η εξειδίκευση ζητημάτων
που αναφύονται κατά τη διαδικασία εισαγωγής μαθητών/τριών σε: α) Πρότυπα Σχολεία (Π.Σ.), β) Δημόσια
Ωνάσεια Σχολεία (ΔΗΜ.Ω.Σ.), γ) Πρότυπα Εκκλησιαστικά
Σχολεία (Π.Ε.Σ.) και δ) Πειραματικά Σχολεία (ΠΕΙ.Σ.) και
σχετίζονται με τον τρόπο εισαγωγής των μαθητών/τριών,
τον τύπο των εξετάσεων ή της δοκιμασίας (τεστ) δεξιοτήτων, τη διαδικασία και τη διασφάλιση του αδιάβλητου
της διαδικασίας και των αποτελεσμάτων καθώς και τον
τρόπο πλήρωσης των κενών θέσεων: α) μαθητών/τριών
στις λοιπές τάξεις, πλην της εισαγωγικής, στα Πειραματικά Νηπιαγωγεία, Δημοτικά Σχολεία, Γυμνάσια και Λύκεια,
β) μαθητών/τριών στην Α’ τάξη των Προτύπων Γυμνασίων γ) μαθητών/τριών στη Β’ και Γ’ τάξη των Προτύπων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
Γυμνασίων, δ) μαθητών/τριών στην Α’ τάξη των Προτύπων Λυκείων, ε) μαθητών/τριών στην Β’ και Γ’ τάξη των
Προτύπων Λυκείων, στ) μαθητών/τριών στην Α’ τάξη των
Πρότυπων Εκκλησιαστικών Γυμνασίων ζ) μαθητών/τριών στη Β’ και Γ’ τάξη των Πρότυπων Εκκλησιαστικών Γυ-
μνασίων, η) μαθητών/τριών στην Α’ τάξη των Πρότυπων
Εκκλησιαστικών Λυκείων, θ) μαθητών/τριών στη Β’ τάξη
των Πρότυπων Εκκλησιαστικών Λυκείων, ι) μαθητών/
τριών στην Α’ τάξη των Δημοσίων Ωνασείων Γυμνασίων,
ια) στη Β’ και Γ’ τάξη των Δημοσίων Ωνασείων Γυμνασίων,
ιβ) μαθητών/τριών στην Α’ τάξη των Δημοσίων Ωνασείων
Λυκείων μαθητών/τριών και ιγ) μαθητών/τριών στην Β’
και Γ’ τάξη των Δημοσίων Ωνασείων Λυκείων.
Άρθρο 3
Διαδικασία για την εισαγωγή μαθητών
σε Πρότυπα Σχολεία, σε Δημόσια Ωνάσεια
Σχολεία, σε Πρότυπα Εκκλησιαστικά Σχολεία
και σε Πειραματικά Σχολεία
1. Για την εισαγωγή των μαθητών/τριών σε Πρότυπο
Σχολείο (Π.Σ.), (είτε Γυμνάσιο είτε Γενικό Λύκειο) ή σε Δημόσιο Ωνάσειο Σχολείο (ΔΗΜ.Ω.Σ.), (είτε Γυμνάσιο είτε Γενικό
Λύκειο) ή σε Πρότυπο Εκκλησιαστικό Σχολείο (Π.Ε.Σ.) (είτε
Γυμνάσιο είτε Λύκειο) ή σε Πειραματικό Σχολείο (ΠΕΙ.Σ.)
(είτε Νηπιαγωγείο είτε Δημοτικό είτε Γυμνάσιο είτε Γενικό
Λύκειο) υποβάλλεται από ένα εκ των δύο γονέων/κηδεμόνων/εχόντων - εχουσών την επιμέλεια των μαθητών/τριών,
ηλεκτρονική αίτηση συμμετοχής στο Πληροφοριακό Σύστημα Αιτήσεων Εισαγωγής (Π.Σ.Α.Ε.) σε Π.Σ., ΔΗΜ.Ω.Σ.,
Π.Ε.Σ. και ΠΕΙ.Σ, σύμφωνα με τα οριζόμενα στο άρθρο 4
της υπό στοιχεία 28355/Δ6/13.03.2025 (Β’ 1239) κοινής
απόφασης του Υπουργού Παιδείας, Θρησκευμάτων Αθλητισμού, του Υπουργού Ψηφιακής Διακυβέρνησης και της
Υφυπουργού Παιδείας, Θρησκευμάτων και Αθλητισμού.
2. Οι αιτήσεις συγκεντρώνονται από το Π.Σ.Α.Ε. και καταχωρίζονται τα στοιχεία του αιτούντα γονέα/κηδεμόνα/
έχοντος-έχουσα την επιμέλεια των μαθητών/τριών και
συγκεκριμένα:
α) Το επώνυμο, όνομα, πατρώνυμο, μητρώνυμο, ο
Αριθμός Φορολογικού Μητρώου (Α.Φ.Μ.) του αιτούντος
γονέα/κηδεμόνα/έχοντος - έχουσα την επιμέλεια των
μαθητών/τριών,
β) στην περίπτωση των γονέων τα στοιχεία οικογενειακής κατάστασης,
γ) στην περίπτωση που ο/η αιτών/ούσα δεν είναι ο
γονέας, επιπλέον όσων αναφέρονται στην περίπτωση
α) καταχωρίζει επιπλέον στοιχεία του/της μαθητή/τριας,
και ειδικότερα: 1) επώνυμο, 2) όνομα, 3) πατρώνυμο,4)
μητρώνυμο, 5) φύλο και 6) ημερομηνία γέννησης, 7) τον
έλεγχο φοίτησης του/της μαθητή/τριας, 8) τον αριθμό
μητρώου μαθητή/τριας, 9) την τάξη φοίτησης κατά το
τρέχον σχολικό έτος και 10) τη σχολική μονάδα φοίτησης
κατά το τρέχον σχολικό έτος. Παράλληλα, καταχωρίζονται τα στοιχεία επικοινωνίας του/της αιτούντος/σας και
ειδικότερα: 1) διεύθυνση κατοικίας, οδός, αριθμός, πόλη,
ταχυδρομικός κώδικας, 2) διεύθυνση ηλεκτρονικού ταχυδρομείου και 3) σταθερό και κινητό τηλέφωνο,
δ) ο/η αιτών/ούσα καταχωρίζει την επιλογή σχολείων
και ειδικότερα: 1) το Π.Σ. πρώτης προτίμησης, 2) το Π.Σ.
δεύτερης προτίμησης, 3) το ΔΗΜ.Ω.Σ. ενδιαφέροντος, 4)
το Π.Ε.Σ. ενδιαφέροντος και 5) το ΠΕΙ.Σ. ενδιαφέροντος.
Αν έχουν επιλεγεί ταυτόχρονα περισσότεροι του ενός
τύποι σχολείων (Π.Σ., ΔΗΜ.Ω.Σ. και Π.Ε.Σ.) δηλώνεται η
σειρά προτίμησης για τη φοίτηση στους τύπους σχολείων
που έχουν επιλεγεί. Από τις συγκεκριμένες σχολικές μονάδες που έχουν δηλωθεί επιλέγεται επίσης ένα (1) από
τα Π.Σ. ή το ΔΗΜ.Ω.Σ. ή το Π.Ε.Σ., στο οποίο ο/η υποψήφιος/α μαθητής/τρια επιθυμεί να είναι επιλαχών/ούσα,
σε περίπτωση μη επιτυχίας σε καμία από τις επιλογές.
Η συμμετοχή στην κλήρωση για εισαγωγή σε ΠΕΙ.Σ. ή
στις εξετάσεις για εισαγωγή σε Π.Σ. ή Π.Ε.Σ. επιτρέπεται
ανεξάρτητα του τόπου διαμονής του/της μαθητή/τριας.
Στην περίπτωση επιλογής ΔΗΜ.Ω.Σ., η συμμετοχή στις
εξετάσεις επιτρέπεται ανεξάρτητα από τον τόπο διαμονής του/της μαθητή/τριας, ο οποίος (τόπος διαμονής)
όμως υποχρεωτικά πρέπει να είναι εντός της ιδίας Περιφερειακής Διεύθυνσης Εκπαίδευσης όπου εδρεύει το
ΔΗΜ.Ω.Σ.. Αν, επιπλέον, ο τόπος συνήθους διαμονής του/
της υποψηφίου/ας βρίσκεται εντός της περιοχής του οικείου ΔΗΜ.Ω.Σ., όπως αυτή ορίζεται στην υπό στοιχεία
28117/Δ6/13.03.2025 (Β’ 1245) υπουργική απόφαση,
δηλώνεται και αναρτώνται στο Π.Σ.Α.Ε. τα κάτωθι δικαιολογητικά: α) Αντίγραφο της δήλωσης φορολογίας εισο-
δήματος (έντυπο Ε1) του γονέα/κηδεμόνα/ασκούντος
την επιμέλεια, του τελευταίου οικονομικού έτους ή β)
αντίγραφο απόδειξης υποβολής δήλωσης πληροφοριακών στοιχείων μίσθωσης ακίνητης περιουσίας που να
καταλαμβάνει το τρέχον σχολικό έτος ή γ) βεβαίωση μόνιμης κατοικίας. Εάν δεν αποδεικνύεται η διεύθυνση του
τόπου συνήθους διαμονής του/της μαθητή/τριας από
τα αποδεικτικά στοιχεία του τρίτου εδαφίου, προσκομίζεται κάθε άλλο πρόσφορο αποδεικτικό μέσο, όπως
πρόσφατος λογαριασμός ΔΕΚΟ (ενδεικτικά λογαριασμός
σταθερής τηλεφωνίας, λογαριασμός ηλεκτροδότησης,
λογαριασμός ύδρευσης ή φυσικού αερίου). Στην τελευταία περίπτωση απαραίτητη είναι η προσκόμιση βεβαίω-
σης ιστορικού μεταβολών στοιχείων φυσικού προσώπου
από την πλατφόρμα myAADE της Ανεξάρτητης Αρχής
Δημοσίων Εσόδων.
3. Στην περίπτωση που έχει αιτηθεί εισαγωγή με κλήρωση σε ΠΕΙ.Σ. ο/η αιτών/ούσα δηλώνει την ύπαρξη
αδελφού/αδελφής ο/η οποίος/α φοιτά στην ίδια σχολική μονάδα ή στην συνδεδεμένη σχολική μονάδα
στην οποία είχε εγγραφεί πριν τον χαρακτηρισμό της
ως ΠΕΙ.Σ.. Στην περίπτωση που έχει αιτηθεί εισαγωγή
με εξετάσεις σε ΔΗΜ.Ω.Σ. ο/η αιτών/ούσα δηλώνει την
ύπαρξη αδελφού/αδελφής ο/η οποίος/α φοιτά στην ίδια
σχολική μονάδα στην οποία είχε εγγραφεί πριν τον χαρακτηρισμό της ως ΔΗΜ.Ω.Σ.. Και στις δυο περιπτώσεις η
αντίστοιχη βεβαίωση φοίτησης αναρτάται στο Π.Σ.Α.Ε..
4. Αν στην ηλεκτρονική αίτηση δηλωθεί Π.Σ. ή
ΔΗΜ.Ω.Σ. ή Π.Ε.Σ., ο/η αιτών/ούσα δύναται να συμπληρώσει εάν ο/η μαθητής/τρια είναι άτομο με αναπηρία ή
ειδικές εκπαιδευτικές ανάγκες, σύμφωνα με το άρθρο 3
του ν. 3699/2008 (Α’ 199). Για την θεμελίωση της ως άνω
δήλωσης αναρτάται σχετικό δικαιολογητικό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
5. Αν στην ηλεκτρονική αίτηση δηλωθεί ΠΕΙ.Σ., ο/η αιτών/ούσα δύναται να δηλώσει, επιπλέον, τα ακόλουθα,
αναρτώντας και τα σχετικά δικαιολογητικά:
α) Την τυχόν ύπαρξη ταυτόχρονης αίτησης για δίδυμο
ή τρίδυμο αδελφό/αδελφή ή υιοθετημένο/η αδελφό/
αδελφή που έχουν γεννηθεί το ίδιο έτος, όπως βεβαιώνεται από πρόσφατο πιστοποιητικό οικογενειακής
κατάστασης,
β) την τυχόν ύπαρξη αδελφού/αδελφής που φοιτά
ήδη στο ίδιο σχολείο ή στα τυχόν συνδεδεμένα σχολεία
και ο οποίος/η οποία δεν φοιτά στην τάξη αποφοίτησης
της ανώτερης βαθμίδας συνδεδεμένων σχολείων, όπως
προκύπτει από πρόσφατη βεβαίωση από το σχολείο φοίτησης του/της μαθητή/τριας,
γ) το εάν ο γονέας/κηδεμόνας/έχων- έχουσα την επιμέλεια του/της μαθητή/τριας, υπηρετεί με θητεία στο επι-
λεγμένο σχολείο ή τυχόν συνδεδεμένο με αυτό σχολείο,
όπως προκύπτει από πρόσφατη βεβαίωση υπηρέτησης
με θητεία στον φορέα.
6. Αν στην ηλεκτρονική αίτηση δηλωθεί ΔΗΜ.Ω.Σ., ο/η
αιτών/ούσα δηλώνει ότι αποδέχεται τους όρους λειτουργίας των ΔΗΜ.Ω.Σ., τους σκοπούς και την υποχρεωτική
ελάχιστη συμμετοχή στους Ομίλους και τα Σύνολα, σύμφωνα με τα οριζόμενα στο εδάφιο τρίτο της παρ. 3 του
άρθρου 5 του Παραρτήματος Α του ν. 5174/2025 (Α’ 12).
7. Μετά από τη λήξη της προθεσμίας υποβολής
των αιτήσεων αποδίδεται ο μοναδικός κωδικός της
αίτησης και ο μοναδικός εξαψήφιος αριθμός που
αντιστοιχεί σε κάθε μαθητή/τρια, οι οποίοι αποτελούν απαραίτητα στοιχεία για την παρακολούθηση
της διαδικασίας από τον/την αιτούντα/ούσα. Επίσης,
ο/η αιτών/ούσα εκτυπώνουν τη βεβαίωση υποβολής
της αίτησης που φέρει: α) τα στοιχεία του/της αιτούντα/ούσας, β) τα δηλωθέντα στοιχεία του/της μαθητή/
τριας, γ) τα δηλωθέντα στοιχεία επικοινωνίας, δ) τα
σχολεία προτίμησης και τη σειρά προτίμησης, ε) την
ένδειξη αν ανήκει ή όχι στην κατηγορία του κριτηρίου
του Γεωγραφικού Παράγοντα (ΓΕ.Π.) σε περίπτωση
αίτησης για ΔΗΜ.Ω.Σ. στ) τον κωδικό της αίτησης και
τον εξαψήφιο αριθμό του μαθητή/τριας, προκειμένου
να την προσκομίσουν στο οικείο εξεταστικό κέντρο
κατά την ημέρα της εξέτασης.
8. Η προθεσμία υποβολής των αιτήσεων ορίζεται εντός
του Μαρτίου του τρέχοντος σχολικού έτους και δεν μπορεί να είναι μικρότερη των δέκα (10) ημερών.
9. Η προθεσμία διεξαγωγής των διαδικασιών εισαγωγής μαθητών/τριών σε Π.Σ., ΔΗΜ.Ω.Σ., Π.Ε.Σ και ΠΕΙ.Σ.
καθορίζεται ανά περίπτωση όπως ακολουθεί:
α. Εντός του πρώτου δεκαπενθημέρου μετά τη λήξη
των διακοπών του Πάσχα του τρέχοντος σχολικού
έτους και πριν την διεξαγωγή των εξετάσεων στα Π.Σ.,
ΔΗΜ.Ω.Σ. και Π.Ε.Σ. λαμβάνει χώρα δημόσια κλήρωση
για εισαγωγή στα ΠΕΙ.Σ. και για απόδοση τυχαίου αριθμού προτεραιότητας για τη ρύθμιση ισοβαθμιών στα
Π.Σ., ΔΗΜ.Ω.Σ. και τα Π.Ε.Σ.,
β. εντός του πρώτου δεκαπενθημέρου μετά τη λήξη
των διακοπών του Πάσχα του τρέχοντος σχολικού έτους
πραγματοποιείται δοκιμασία (τεστ) γνώσεων και δεξιοτήτων για εισαγωγή στα Π.Σ. και τα Π.Ε.Σ. και
γ. εντός του επομένου δεκαημέρου μετά την πραγματοποίηση των εξετάσεων στα Π.Σ. και Π.Ε.Σ. πραγματο-
ποιείται δοκιμασία (τεστ) γνώσεων και δεξιοτήτων για
εισαγωγή στα ΔΗ.ΜΩ.Σ.
Άρθρο 4
Εισαγωγή μαθητών στην εισαγωγική
τάξη Πειραματικών Νηπιαγωγείων,
Δημοτικών, Γυμνασίων και Λυκείων
1. Η εισαγωγή των μαθητών/τριών στην εισαγωγική
τάξη των Πειραματικών Νηπιαγωγείων, Δημοτικών, Γυμνασίων και Λυκείων γίνεται μέσω δημόσιας ηλεκτρο-
νικής κλήρωσης.
2. Ο αριθμός των εισακτέων μαθητών/τριών σε κάθε
τμήμα εισαγωγικής τάξης ΠΕΙ.Σ. καθορίζεται με απόφαση
της Διοικούσας Επιτροπής Πρότυπων και Πειραματικών
Σχολείων (Δ.Ε.Π.Π.Σ.) με βάση τις συνθήκες λειτουργίας
της σχολικής μονάδας. Η απόφαση αυτή εκδίδεται έπειτα από εισήγηση του οικείου Επιστημονικού Εποπτικού
Συμβουλίου (ΕΠ.Ε.Σ.), δημοσιεύεται στην ιστοσελίδα της
Δ.Ε.Π.Π.Σ. και αναρτάται στην ιστοσελίδα του οικείου
σχολείου. Σε περίπτωση ίδρυσης ή χαρακτηρισμού ενός
σχολείου ως Πειραματικού Σχολείου (ΠΕΙ.Σ.), η εισήγηση του προηγουμένου εδαφίου υποβάλλεται από τον/
την Διευθυντή/ντρια ή Προϊστάμενο/η του ΠΕΙ.Σ. για το
πρώτο (1) έτος λειτουργίας του σχολείου ως ΠΕΙ.Σ., αν δεν
έχει συγκροτηθεί το ΕΠ.Ε.Σ. κατά τον χρόνο υποβολής
της εισήγησης. Σε περίπτωση συνδεδεμένων ΠΕΙ.Σ., οι
απόφοιτοι του ΠΕΙ.Σ. της ίδιας ή προηγούμενης βαθμίδας εγγράφονται στο συνδεδεμένο ΠΕΙ.Σ. της ίδιας ή της
επόμενης βαθμίδας, εφόσον το επιθυμούν.
3. Ο γονέας/κηδεμόνας/έχων-έχουσα την επιμέλεια
των μαθητών/τριών που ενδιαφέρεται για την εισαγωγή των μαθητών/τριών σε ΠΕΙ.Σ. μέσω της διαδικασίας
κλήρωσης, δικαιούται να υποβάλει ηλεκτρονική αίτηση
για ένα (1) μόνο Πειραματικό Νηπιαγωγείο, Δημοτικό,
Γυμνάσιο ή Λύκειο. Με την ίδια αίτηση δύναται να αιτηθεί την εισαγωγή των μαθητών/τριών και σε δύο (2)
Πρότυπα Γυμνάσια ή σε δύο (2) Πρότυπα Λύκεια, σε ένα
(1) Δημόσιο Ωνάσειο Γυμνάσιο ή σε ένα (1) Δημόσιο Ωνάσειο Λύκειο καθώς και σε ένα (1) Πρότυπο Εκκλησιαστικό
Γυμνάσιο ή Πρότυπο Εκκλησιαστικό Λύκειο δηλώνοντας
ταυτόχρονα και τη σειρά προτίμησης. Σε περίπτωση
φοίτησης μαθητή/τριας σε Πειραματικό Νηπιαγωγείο
συνδεδεμένο με Πειραματικό Δημοτικό ή σε Πειραματικό Δημοτικό συνδεδεμένο με Πειραματικό Γυμνάσιο ή
σε Πειραματικό Γυμνάσιο συνδεδεμένο με Πειραματικό
Λύκειο δεν επιτρέπεται η συμμετοχή στην κλήρωση.
4. Για την υπαγωγή του/της μαθητή/τριας στην ειδική
κατηγορία των διδύμων/τριδύμων/αδελφών, εξ αίματος
ή κατόπιν υιοθεσίας καλείται ο γονέας/κηδεμόνας/ο-η
έχων/ουσα την επιμέλεια των μαθητών/τριών να αιτηθεί
την υπαγωγή του/της στην ειδική κατηγορία των διδύμων/τριδύμων/αδελφών, εφόσον συντρέχουν οι εξής
προϋποθέσεις κατά την υποβολή της αίτησης:
α) Να υποβάλλεται από το ίδιο φυσικό πρόσωπο και β)
να συνοδεύεται από πιστοποιητικό οικογενειακής κατάστασης και πρόσφατη σχετική βεβαίωση φοίτησης που
αφορά στον/στην δίδυμο/η ή τρίδυμο/η αδελφό/ή εξ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
αίματος ή υιοθετημένο/η αδελφό/ή που έχουν γεννηθεί
το ίδιο έτος, και κατά την περίπτωση που αυτός/ή φοιτά
ήδη στο ίδιο ΠΕΙ.Σ.
5. Η συμμετοχή στην κλήρωση για την εισαγωγή σε
ΠΕΙ.Σ. δεν επηρεάζεται από τον τόπο διαμονής του/της
μαθητή/τριας.
6. Μετά την υποβολή της αίτησης και πριν από τη λήξη
της προθεσμίας υποβολής των αιτήσεων, ο γονέας/κηδεμόνας/έχων-έχουσα την επιμέλεια του/της μαθητή/τριας
δύναται να έχει πρόσβαση στην αίτηση και να τροποποιεί
τα στοιχεία της, καθώς και να αποθηκεύει και να εκτυπώνει την πλέον πρόσφατη υποβληθείσα αίτηση. Η οριστικο-
ποίηση της ως άνω αίτησης γίνεται πριν τη λήξη της κάθε
φορά προβλεπόμενης προθεσμίας υποβολής αιτήσεων.
7. Μετά τη λήξη της προθεσμίας υποβολής των ηλεκτρονικών αιτήσεων: α) ο/η αιτών/ούσα έχει πρόσβαση
στη σελίδα των αιτήσεων αλλά δεν δύναται πλέον να
τροποποιήσει τα δηλωθέντα στοιχεία της αίτησης, και
ιδίως τα προσωπικά στοιχεία του/της καθώς και τα προσωπικά στοιχεία του/της μαθητή/τριας, τα δηλωθέντα
στοιχεία επικοινωνίας, τα σχολεία προτίμησης καθώς και
τη σειρά προτίμησης, β) οι διαχειριστές της πλατφόρμας
δεν δύνανται να τροποποιήσουν τα στοιχεία της αίτησης
ή τις δηλώσεις προτίμησης, γ) αποδίδεται ο μοναδικός
κωδικός της αίτησης και ο μοναδικός εξαψήφιος αριθμός
που αντιστοιχεί σε κάθε μαθητή/τρια. Τα ως άνω αποτελούν απαραίτητα στοιχεία για την παρακολούθηση της
διαδικασίας από τους αιτούντες.
8. Μετά από τη λήξη της προθεσμίας υποβολής των
ηλεκτρονικών αιτήσεων, ο/η Διευθυντής/ντρια ή ο/η
Προϊστάμενος/η του ΠΕΙ.Σ. αποκτά πρόσβαση στα δεδομένα της πλατφόρμας, στην οποία υποβάλλονται οι
αιτήσεις, προκειμένου να επιβεβαιώσει:
α) Τη μη συμμετοχή του/της μαθητή/τριας στη διαδικασία, λόγω ανάκλησης της αίτησης με υπεύθυνη
δήλωση του/της αιτούντος/ούσας και β) εάν ο/η υποψήφιος/α υπάγεται στην κατηγορία της κατ’ εξαίρεση
εισαγωγής για λόγους συγγένειας με κλήρωση σε ειδική
κατηγορία, ύστερα από έλεγχο των δικαιολογητικών που
έχουν αναρτηθεί, στην περίπτωση που η αίτηση αφορά
σε ΠΕΙ.Σ.,
β) να εξάγει τις καταστάσεις των υποψηφίων για το
οικείο ΠΕΙ.Σ. και
γ) να αναρτήσει με ευθύνη του ΕΠ.Ε.Σ., ή του/της Διευθυντή/ντριας του ΠΕΙ.Σ. στην περίπτωση που δεν έχει
συγκροτηθεί το οικείο ΕΠ.Ε.Σ., στην ιστοσελίδα και στον
πίνακα ανακοινώσεων του οικείου ΠΕΙ.Σ. τις καταστάσεις
των υποψηφίων με αναφορά στον κωδικό της ηλεκτρονικής αίτησης. Σε περίπτωση λάθους ενημερώνεται η
Κεντρική Επιτροπή Οργάνωσης Διαδικασιών των Εξετάσεων στα Πρότυπα Σχολεία, στα Δημόσια Ωνάσεια
Σχολεία και Πρότυπα Εκκλησιαστικά Σχολεία και της Κλήρωσης στα Πειραματικά Σχολεία (Κ.Ε.Ο.Δ.Ε.Κ.), η οποία
και προβαίνει στη διόρθωσή του το αργότερο πέντε (5)
εργάσιμες ημέρες πριν από τη διεξαγωγή της κλήρωσης.
9. Η ημερομηνία διενέργειας της δημόσιας ηλεκτρονικής κλήρωσης ορίζεται σύμφωνα με την περ. α της
παρ. 9 του άρθρου 3. Η δημόσια ηλεκτρονική κλήρωση
διενεργείται από την Επιτροπή Κλήρωσης των Πειραματικών Σχολείων του άρθρου 24 με την υποστήριξη
του Ινστιτούτου Τεχνολογίας Υπολογιστών και Εκδόσεων (Ι.Τ.Υ.Ε.)-Διόφαντος, παρουσία συμβολαιογράφου ή
δικηγόρου και με δυνατότητα παράστασης Προέδρων
των Συλλόγων Γονέων και Κηδεμόνων Πειραματικών
Σχολείων. Μέσω κατάλληλου λογισμικού (ηλεκτρονική
κληρωτίδα) κληρώνεται και αποδίδεται ένας (1) τυχαίος
μοναδικός αριθμός προτεραιότητας για κάθε υποψήφιο/α για τα Πειραματικά Σχολεία (Α.Π.ΠΕΙ.Σ.)
10. Τον σχεδιασμό, την υλοποίηση, διαχείριση, λειτουργία και εφαρμογή του λογισμικού της ηλεκτρονι-
κής κληρωτίδας του ως άνω λογισμικού, καθώς και του
λογισμικού για την εξαγωγή των αποτελεσμάτων για
κάθε Πειραματικό Σχολείο έχει το Ινστιτούτο Τεχνολογίας Υπολογιστών και Εκδόσεων (Ι.Τ.Υ.Ε.) - Διόφαντος.
11. Για την εξαγωγή των αποτελεσμάτων για κάθε Πειραματικό Σχολείο λαμβάνονται υπόψη τα εξής:
α) Το 80% των προκηρυσσομένων θέσεων της σχολικής μονάδας πληρούται με τη συμμετοχή όλων των
υποψήφιων μαθητών/τριών, με ισοκατανομή ως προς
το φύλο: Γενική κατηγορία (Γ.Κ.).
β) Το 20% των προκηρυσσομένων θέσεων της σχολικής μονάδας πληρούται με τη συμμετοχή των μαθητών/
τριών της Ειδικής Κατηγορίας (Ε.Κ.) που την αποτελούν:
βα) δίδυμα ή τρίδυμα αδέλφια ή αδέλφια, εξ αίματος
ή υιοθετημένα, μαθητών/τριών που θα φοιτήσουν στην
ίδια τάξη το επόμενο σχολικό έτος και εφόσον ένας/μία
εκ των αδελφών έχει εισαχθεί σε θέση της Γ.Κ. στη σχολική μονάδα επιλογής των αδελφών με την ίδια διαδικασία
εισαγωγής ή φοιτά ήδη στο συνδεδεμένο σχολείο της
προηγούμενης βαθμίδας (υποκατηγορία Ε.Κ.α)
ββ) αδελφοί/ές μαθητών/τριών που ήδη φοιτούν στο
ΠΕΙ.Σ. ενδιαφέροντος, στο συνδεδεμένο Πειραματικό
Δημοτικό Σχολείο ή στο συνδεδεμένο Πειραματικό Γυμνάσιο ή στο συνδεδεμένο Πειραματικό Λύκειο αλλά
όχι στην τάξη αποφοίτησης της ανώτερης βαθμίδας
διασυνδεδεμένων σχολείων (υποκατηγορία Ε.Κ. β) και
βγ) τέκνα εκπαιδευτικών που υπηρετούν με θητεία στο
ΠΕΙ.Σ. ενδιαφέροντος ή σε συνδεδεμένο με αυτό ΠΕΙ.Σ.
(υποκατηγορία Ε.Κ. γ).
12. Οι κενές θέσεις της Ε.Κ. πληρούνται κατά τη σειρά προτεραιότητας βάσει του αριθμού προτεραιότη-
τας για κάθε υποψήφιο/α για τα Πειραματικά Σχολεία
(Α.Π.ΠΕΙ.Σ.) ως εξής:
α) Προηγούνται οι μαθητές/τριες της υποκατηγορίας
Ε.Κ.α - (βα),
β) έπονται οι μαθητές/τριες της υποκατηγορίας Ε.Κ.β(ββ), εφόσον υφίστανται κενές θέσεις και
γ) ακολουθούν οι μαθητές/τριες της υποκατηγορίας
Ε.Κ.γ-(βγ), εφόσον υφίστανται κενές θέσεις.
Αν κατά τη διαδικασία πλήρωσης των κενών θέσεων της Ε.Κ. παραμένουν διαθέσιμες θέσεις, τότε αυτές
εντάσσονται στη Γ.Κ.. Κατά την ανωτέρω διαδικασία
καλύπτονται όλες οι προκηρυχθείσες θέσεις. Με την εισαγωγή κάθε επιπλέον μαθητή/τριας της Γ.Κ. εισάγονται
αυτόματα στην υποκατηγορία Ε.Κ.α - (βα) οποιεσδήποτε
νέες περιπτώσεις προκύπτουν.
13. Με την ολοκλήρωση της διαδικασίας αποκτούν
πρόσβαση στην εφαρμογή κατάθεσης των αιτήσεων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
οι Διευθυντές/ντριες ή Προϊστάμενοι/ες των ΠΕΙ.Σ, οι
οποίοι εξάγουν το αρχείο που περιλαμβάνει όλους/ες
όσοι/ες συμμετέχουν στην κλήρωση για εισαγωγή στη
σχολική μονάδα που προΐστανται με βάση, και μόνο, τον
Α.Π.ΠΕΙ.Σ.. Στη συνέχεια, με ευθύνη των ΕΠ.Ε.Σ. των ΠΕΙ.Σ.,
αναρτάται άμεσα στην ιστοσελίδα και στον πίνακα ανακοινώσεων κάθε σχολικής μονάδας, με αύξουσα σειρά
με βάση τον Α.Π.ΠΕΙ.Σ., πίνακας με τους κωδικούς των
μαθητών/τριών που δήλωσαν συμμετοχή στην κλήρωση
για το συγκεκριμένο ΠΕΙ.Σ.. Μετά την ανακοίνωση των
αποτελεσμάτων της ηλεκτρονικής κλήρωσης ο/η Διευθυντής/ντρια ή Προϊστάμενος/η του σχολείου εξάγει από
την εφαρμογή τον πίνακα με τους εισακτέους και επιλαχόντες της σχολικής μονάδας, ο οποίος κυρώνεται από το
οικείο ΕΠ.Ε.Σ. με βάση τα όσα αναφέρονται στις παρ. 11
και 12 και αναρτάται από τον/τη Διευθυντή/ντρια ή Προϊστάμενο/η του σχολείου στον πίνακα ανακοινώσεων και
στην ιστοσελίδα της σχολικής μονάδας. Ο γονέας/κηδεμόνας/έχων-έχουσα την επιμέλεια ενημερώνεται με κάθε
πρόσφορο τρόπο για τα αποτελέσματα της κλήρωσης.
14. Σε περίπτωση ταυτόχρονης επιτυχίας μαθητή/τριας και σε Π.Σ. ή ΔΗΜ.Ω.Σ. ή Π.Ε.Σ., το αργότερο εντός
πέντε (5) εργάσιμων ημερών από την ανακοίνωση των
αποτελεσμάτων των Π.Σ., των ΔΗΜ.Ω.Σ. και των Π.Ε.Σ., οι
γονείς/κηδεμόνες/έχοντες - έχουσες την επιμέλεια του/
της μαθητή/τριας δηλώνουν με υπεύθυνη δήλωση ότι
επιθυμούν τη φοίτησή του στο ΠΕΙ.Σ. Στην περίπτωση
αυτή ενημερώνεται η έτερη σχολική μονάδα επιτυχίας και ο/η μαθητής/τρια διαγράφεται από τη λίστα των
επιτυχόντων της ανωτέρω σχολικής μονάδας καθώς και
από τον πίνακα επιλαχόντων της δηλωθείσας σχολικής
μονάδας. Αν οι γονείς/κηδεμόνες/έχοντες-έχουσες την
επιμέλεια του/της μαθητή/τριας δεν υποβάλουν την
προαναφερόμενη υπεύθυνη δήλωση σχετικά με το σχολείο επιτυχίας, ο/η τελευταίος/α διαγράφεται από τους
πίνακες επιτυχίας και των δύο (2) σχολικών μονάδων,
καθώς και από τον πίνακα επιλαχόντων της δηλωθείσας σχολικής μονάδας, σύμφωνα με το τρίτο εδάφιο της
περ. δ) της παρ. 2 του άρθρου 3.
15. Μετά την οριστικοποίηση του πίνακα των επιτυχόντων και επιλαχόντων ανά ΠΕΙ.Σ ενημερώνονται κατά
περίπτωση οι οικείες Διευθύνσεις Πρωτοβάθμιας και
Δευτεροβάθμιας Εκπαίδευσης, προκειμένου να εγγραφούν οι επιτυχόντες μαθητές/τριες στο οικείο ΠΕΙ.Σ. Αν
οι γονείς/κηδεμόνες/έχοντες την επιμέλεια του/της μαθητή/τριας δεν επιθυμούν να φοιτήσει το τέκνο τους στο
ΠΕΙ.Σ. που έχει πετύχει, τότε φροντίζουν για τη μετεγγραφή του το αργότερο μέχρι την έναρξη των μαθημάτων
του διδακτικού έτους.
16. Η ισχύς του πίνακα της παρ. 13 παύει την 20ή Ιανουαρίου εκάστου σχολικού έτους.
Άρθρο 5
Πλήρωση κενών θέσεων στις λοιπές τάξεις, πλην
της εισαγωγικής, στα Πειραματικά Νηπιαγωγεία,
Δημοτικά Σχολεία, Γυμνάσια και Λύκεια.
1. Η πλήρωση των κενών θέσεων, οι οποίες τυχόν
ανακύψουν με την έναρξη ή κατά τη διάρκεια του διδακτικού έτους, στις λοιπές τάξεις των Πειραματικών
Σχολείων (ΠΕΙ.Σ.) και της εισαγωγικής τάξης όταν δεν
υπάρχει πίνακας επιλαχόντων ή αυτός έχει εξαντληθεί,
πραγματοποιείται με κλήρωση, η οποία διενεργείται στο
οικείο ΠΕΙ.Σ. με ευθύνη του ΕΠ.Ε.Σ. και των οργάνων διοίκησης του κάθε ΠΕΙ.Σ.. Στην κλήρωση αυτή δεν δύνα-
νται να συμμετέχουν μαθητές/τριες που φοιτούν ήδη σε
Πειραματικό Σχολείο.
2. Οι κενές/κενούμενες θέσεις, καθώς και κάθε ειδικότερο ζήτημα που αφορά στη διενέργεια της συμπληρω-
ματικής κλήρωσης, ανακοινώνονται στην ιστοσελίδα του
κάθε σχολείου με την έναρξη του σχολικού έτους. Το ίδιο
ισχύει και κάθε φορά που προκύπτουν κενές/κενούμενες
θέσεις. Αν ο αριθμός των υποψηφίων είναι ίσος ή μικρότερος από τον αριθμό των κενών/κενούμενων θέσεων, το
οικείο ΕΠ.Ε.Σ. δύναται να αποφασίζει την εισαγωγή όλων
ανεξαιρέτως των υποψηφίων, χωρίς διενέργεια κλήρωσης. Με απόφαση της Δ.Ε.Π.Π.Σ., η οποία δημοσιεύεται
στο Φύλλο Εφημερίδας της Κυβέρνησης και αναρτάται
στην ιστοσελίδα της καθορίζεται κάθε ζήτημα σχετικό
με τη διενέργεια της συμπληρωματικής διαδικασίας για
την πλήρωση των ως άνω κενών/κενούμενων θέσεων.
3. Το ΕΠ.Ε.Σ. κυρώνει τα αποτελέσματα και τα αναρτά στον πίνακα ανακοινώσεων και στην ιστοσελίδα της
σχολικής μονάδας. Ειδικότερα αναρτά: α) πίνακα στον
οποίο για κάθε φύλο αναγράφεται η σειρά κατάταξης
των εισακτέων και ο κωδικός της αίτησής τους και β)
πίνακα στον οποίο για κάθε φύλο αναγράφεται η σειρά
κατάταξης των επιλαχόντων/ουσών με αναφορά στον
αριθμό της αίτησής τους, η ισχύς του οποίου παύει την
20ή Ιανουαρίου του τρέχοντος σχολικού έτους.
4. Οι γονείς/κηδεμόνες/έχοντες την επιμέλεια του/
της μαθητή/τριας προβαίνουν, εφόσον το επιθυμούν,
σε όλες εκείνες τις ενέργειες που απαιτούνται προκειμένου να γίνει μετεγγραφή του/της μαθητή/τριας από
το σχολείο που είναι, ήδη, εγγεγραμμένος/η στο ΠΕΙ.Σ.,
εντός πέντε (5) εργάσιμων ημερών από την επόμενη της
ημέρας ανακοίνωσης των αποτελεσμάτων της συμπληρωματικής κλήρωσης.
Άρθρο 6
Εισαγωγή μαθητών στην Α’ τάξη
των Πρότυπων Γυμνασίων
1. Η εισαγωγή μαθητών/τριών στην Α’ τάξη των Πρότυπων Γυμνασίων γίνεται με δοκιμασία (τεστ) δεξιοτήτων
υπό μορφή ερωτήσεων κλειστού τύπου/πολλαπλής επιλογής. Με τη διαδικασία αυτή οι μαθητές/τριες αξιολο-
γούνται σε δεξιότητες που απέκτησαν κατά τη διάρκεια
της φοίτησής τους στο Δημοτικό Σχολείο σχετικές με
την κατανόηση κειμένων της ελληνικής γλώσσας και
των μαθηματικών εννοιών. Ειδικότερα: α) στην ελληνική γλώσσα ελέγχονται οι δεξιότητες των μαθητών/τρι-
ών στην κατανόηση γραπτών κειμένων ποικίλων ειδών
και περιεχομένου, ιδίως λογοτεχνικών κειμένων, απλών
άρθρων εφημερίδων ή περιοδικών, πολυτροπικών κειμένων, καθώς και στη χρήση βασικών γραμματικών και συ-
ντακτικών φαινομένων, β) στα μαθηματικά ελέγχονται οι
δεξιότητες των μαθητών/τριών στην κατανόηση και την
επίλυση προβλημάτων κυρίως της καθημερινής ζωής
αλλά και προβλημάτων με απλές αριθμητικές πράξεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
2. Αντικείμενο της γραπτής δοκιμασίας είναι στοιχεία,
τα οποία οι μαθητές/τριες ήδη έχουν επεξεργασθεί και
γνωρίζουν από τη φοίτησή τους στο Δημοτικό Σχολείο.
Δεν ορίζονται συγκεκριμένες σελίδες εξεταστέας ύλης
στα σχολικά εγχειρίδια και δεν ελέγχονται γνώσεις, οι
οποίες βασίζονται στην αποστήθιση. Οι μαθητές/τριες δεν απαιτείται να μελετήσουν πρόσθετη ύλη για να
προετοιμαστούν για τη συμμετοχή τους στην εν λόγω
δοκιμασία. Οι μαθητές/τριες εξετάζονται στα παραπάνω
πεδία, στο πλαίσιο μιας (1) ενιαίας δοκιμασίας διάρκειας
εκατό πενήντα (150) λεπτών.
3. Τα θέματα των εξεταζόμενων γνωστικών πεδίων,
τίθενται υπό τη μορφή ερωτήσεων κλειστού τύπου/πολλαπλής επιλογής, οι οποίες συνοδεύονται από σχετικό
βοηθητικό υλικό, ιδίως κείμενα και ασκήσεις, προκειμένου να χρησιμοποιηθούν από τους/τις υποψηφίους/ες
για να απαντήσουν. Η αποστολή των θεμάτων προς τα
εξεταστικά κέντρα πραγματοποιείται ηλεκτρονικά με
ευθύνη της Κεντρικής Επιτροπής Διεξαγωγής των Εξετάσεων αμέσως πριν την έναρξη της δοκιμασίας. Η επιλογή
της απάντησης ανά ερώτηση σημειώνεται από τον/την
υποψήφιο/α μαθητή/τρια σε ειδικό απαντητικό φύλλο.
Στο απαντητικό φύλλο, με ευθύνη του/της υποψήφιου/
ας μαθητή/τριας και του/της επιτηρητή/τριας, αναγράφεται υποχρεωτικά ο κωδικός αίτησης υποψηφίου/ας
σε αντίστοιχο πεδίο. Τα απαραίτητα απαντητικά φύλλα
για τη διεξαγωγή της δοκιμασίας αποστέλλονται στα
εξεταστικά κέντρα με ευθύνη της Κεντρικής Επιτροπής
Οργάνωσης Διαδικασιών των Εξετάσεων στα Πρότυπα
Σχολεία, στα Δημόσια Ωνάσεια Σχολεία και Πρότυπα Εκκλησιαστικά Σχολεία και της Κλήρωσης στα Πειραματικά
Σχολεία (Κ.Ε.Ο.Δ.Ε.Κ.).
4. Τα απαντητικά φύλλα βαθμολογούνται εντός κλίμακας βαθμολόγησης από μηδέν (0) έως εκατό (100)
μόρια. Ως άριστα λογίζονται τα εκατό (100) μόρια. Σε
κάθε ένα (1) από τα εξεταζόμενα γνωστικά πεδία αποδίδονται πενήντα (50) μόρια. Δεν προβλέπεται διαδικασία
αναβαθμολόγησης.
5. Η διεξαγωγή της δοκιμασίας (τεστ) δεξιοτήτων λαμβάνει χώρα στις εγκαταστάσεις των Πρότυπων Γυμνασί-
ων ή και όμορων σχολείων, τα οποία ορίζονται ως εξεταστικά κέντρα από τον/την Περιφερειακό/η Διευθυντή/
ντρια Εκπαίδευσης. Οι χώροι διεξαγωγής της δοκιμασίας
καθώς και η κατανομή των υποψηφίων ανά εξεταστικό
κέντρο ανακοινώνονται υποχρεωτικά στην ιστοσελίδα
της Δ.Ε.Π.Π.Σ. με ευθύνη της Κ.Ε.Ο.Δ.Ε.Κ..
6. Ο αριθμός των εισακτέων μαθητών/τριών σε κάθε
τμήμα της Α’ τάξης Γυμνασίου Πρότυπου Σχολείου
καθορίζεται με απόφαση της Δ.Ε.Π.Π.Σ. με βάση τις
συνθήκες λειτουργίας του σχολείου. Η απόφαση αυτή
εκδίδεται έπειτα από εισήγηση του οικείου ΕΠ.Ε.Σ., δημοσιεύεται στην ιστοσελίδα της Δ.Ε.Π.Π.Σ. και αναρτά-
ται στην ιστοσελίδα της οικείας σχολικής μονάδας. Σε
περίπτωση ίδρυσης ή χαρακτηρισμού ενός Γυμνασίου
ως Π.Σ. για το πρώτο έτος λειτουργίας του σχολείου
ως Π.Σ., αν δεν έχει συγκροτηθεί το ΕΠ.Ε.Σ. κατά τον
χρόνο υποβολής της εισήγησης του προηγούμενου
εδαφίου, η εισήγηση δίδεται από τον/την Διευθυντή/
ντρια του Π.Σ.
7. Ο γονέας/κηδεμόνας/έχων - έχουσα την επιμέλεια
των μαθητών/τριών που ενδιαφέρεται να συμμετάσχει
το τέκνο του στη δοκιμασία (τεστ) δεξιοτήτων για την
εισαγωγή σε Πρότυπο Γυμνάσιο δικαιούται να υποβάλει
αίτηση για εισαγωγή σε δύο (2) Πρότυπα Γυμνάσια. Επίσης, δικαιούται να καταθέσει παράλληλα αίτηση και για
εισαγωγή σε ένα (1) Πειραματικό Γυμνάσιο ή και ένα (1)
Πρότυπο Εκκλησιαστικό Γυμνάσιο ή και ένα (1) ΔΗΜ.Ω.Σ.
Στην ηλεκτρονική αίτηση δηλώνεται η σειρά προτίμησης για εισαγωγή στα Πρότυπα Γυμνάσια. Αν στην ηλε-
κτρονική αίτηση έχει δηλωθεί ΔΗΜ.Ω.Σ. και Πρότυπο
Εκκλησιαστικό Γυμνάσιο υποχρεωτικά δηλώνεται και η
σειρά προτίμησης για τη φοίτηση στους τρεις (3) τύπους
σχολείων. Δηλώνεται επίσης ένα (1) από τα παραπάνω
σχολεία, Πρότυπο ή ΔΗΜ.Ω.Σ. ή Πρότυπο Εκκλησιαστικό
Γυμνάσιο, στο οποίο ο/η υποψήφιος/α επιθυμεί να είναι
επιλαχών/ούσα. Η οριστικοποίηση της ως άνω αίτησης
γίνεται πριν τη λήξη της κάθε φορά προβλεπόμενης προθεσμίας υποβολής αιτήσεων.
8. Η συμμετοχή στη δοκιμασία (τεστ) δεξιοτήτων για
την εισαγωγή σε Πρότυπο Γυμνάσιο ή ΔΗΜ.Ω.Σ. ή Πρότυπο Εκκλησιαστικό Γυμνάσιο δεν εξαρτάται από τον
τόπο διαμονής των μαθητών/τριών. Στην περίπτωση επιλογής ΔΗΜ.Ω.Σ., η συμμετοχή στις εξετάσεις επιτρέπεται
ανεξάρτητα από τον τόπο διαμονής του/της μαθητή/
τριας ο οποίος (διαμονής), όμως υποχρεωτικά πρέπει
να είναι εντός της ίδιας Περιφερειακής Διεύθυνσης Εκπαίδευσης, όπου εδρεύει το ΔΗΜ.Ω.Σ.
9. Μετά από τη λήξη της προθεσμίας υποβολής των αιτήσεων αποδίδεται ο μοναδικός κωδικός της αίτησης και
ο μοναδικός εξαψήφιος αριθμός που αντιστοιχεί σε κάθε
μαθητή/τρια, οι οποίοι αποτελούν απαραίτητα στοιχεία
για την παρακολούθηση της διαδικασίας από τον/την
αιτούντα/ούσα. Επίσης, οι αιτούντες εκτυπώνουν τη βεβαίωση υποβολής της αίτησης που φέρει: α) τα στοιχεία
του/της αιτούντα/σας, β) τα δηλωθέντα στοιχεία του/της
μαθητή/τριας, γ) τα δηλωθέντα στοιχεία επικοινωνίας, δ)
τα σχολεία προτίμησης και τη σειρά προτίμησης, καθώς
και ε) τον κωδικό της αίτησης και τον εξαψήφιο αριθμό
του/της μαθητή/τριας.
10. Με βάση τον αριθμό των αιτήσεων και τις προτιμήσεις των υποψηφίων η Κ.Ε.Ο.Δ.Ε.Κ. προσδιορίζει τις
ανάγκες διεξαγωγής της δοκιμασίας (τεστ) δεξιοτήτων
που αφορούν σε ανθρώπινους και υλικούς πόρους και
υποβάλει το σχέδιο προγραμματισμού για την υλοποίηση της δοκιμασίας στις οικείες Περιφερειακές Διευθύν-
σεις Εκπαίδευσης (Π.Δ.Ε.) με ταυτόχρονη κοινοποίηση
στη Δ.Ε.Π.Π.Σ., προκειμένου να εξασφαλιστούν εγκαίρως
οι απαιτούμενοι πόροι.
11. Την ευθύνη για την εξασφάλιση των πόρων έχουν
οι οικείες Π.Δ.Ε., οι οποίες ορίζουν και κοινοποιούν εγκαίρως τα σχολεία/εξεταστικά κέντρα, στα οποία θα λάβει
χώρα η δοκιμασία (τεστ) δεξιοτήτων και τις επιτροπές
εξετάσεων. Επίσης, οι Π.Δ.Ε. ορίζουν και ενημερώνουν
τους/τις επιτηρητές/τριες για τα καθήκοντά τους και αποστέλλουν τον κατάλογο με τα ονόματα των επιτηρητών/
τριών που ορίζονται στα αντίστοιχα Εξεταστικά Κέντρα.
12. Η προετοιμασία, η οργάνωση και η διεξαγωγή της
δοκιμασίας (τεστ) δεξιοτήτων σε κάθε εξεταστικό κέντρο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
πραγματοποιείται με ευθύνη της οικείας επιτροπής εξετάσεων του άρθρου 30.
13. Μετά τη λήξη της προθεσμίας υποβολής των ηλεκτρονικών αιτήσεων, τα μέλη της επιτροπής εξετάσεων
του οικείου εξεταστικού κέντρου αποκτούν πρόσβαση
στα δεδομένα της πλατφόρμας που αφορούν στους υποψήφιους/ες μαθητές/τριες ώστε:
α) Να επιβεβαιώσουν: αα) τη μη συμμετοχή του/της
μαθητή/τριας στη διαδικασία, λόγω ανάκλησης της αίτησης με υπεύθυνη δήλωση του/της αιτούντος/ούσας
και αβ) αν ο/η υποψήφιος/α είναι άτομο με αναπηρία ή
ειδικές εκπαιδευτικές ανάγκες, σύμφωνα με το άρθρο 3
του ν. 3699/2008 (Α’ 199), κατόπιν ελέγχου των απαραίτητων δικαιολογητικών που έχουν αναρτηθεί στο σχετικό
πεδίο, εάν και εφόσον η αίτηση αφορά σε Π.Σ..
β) Να εξάγουν τις καταστάσεις των υποψηφίων για
το οικείο εξεταστικό κέντρο, οι οποίες αναρτώνται, με
ευθύνη της επιτροπής, στην ιστοσελίδα και στον πίνακα
ανακοινώσεων της σχολικής μονάδας που έχει ορισθεί
ως εξεταστικό κέντρο με αναφορά στον κωδικό της ηλεκτρονικής αίτησης όλων των υποψηφίων, οι οποίοι/ες
θα εξετασθούν στο συγκεκριμένο εξεταστικό κέντρο.
Οι υποψήφιοι/ες που έχουν δηλώσει στην αίτησή τους
και Πρότυπο Εκκλησιαστικό Σχολείο συμπεριλαμβάνονται στις καταστάσεις που αναρτώνται στα εξεταστικά
κέντρα των Προτύπων/Προτύπων Εκκλησιαστικών Σχολείων (Ε.Κ.Π.Ε.Σ.) ανεξάρτητα της δήλωσης προτίμησης.
Αν διαπιστωθεί λάθος ενημερώνεται η Κ.Ε.Ο.Δ.Ε.Κ., η
οποία καλείται να προβεί στη διόρθωση των λαθών το
αργότερο πέντε (5) εργάσιμες ημέρες πριν τη διεξαγωγή των εξετάσεων. Πέντε (5) ημέρες πριν τη διενέργεια
των εξετάσεων και μέχρι την πραγματοποίησή τους ο/η
αιτών/ούσα εκτυπώνει την αίτηση που φέρει τα στοιχεία που αναφέρονται στην παρ. 9, καθώς και το εξε-
ταστικό κέντρο, στο οποίο ο/η μαθητής/τρια καλείται
να προσέλθει για να συμμετάσχει στη δοκιμασία (τεστ)
δεξιοτήτων.
14. Με τις διαδικασίες της δημόσιας κλήρωσης, όπως
προβλέπονται στις παρ. 9 και 10 του άρθρου 4, αποδίδεται μέσω της ηλεκτρονικής κληρωτίδας σε όλους τους/
τις υποψήφιους/ες για τα Π.Σ., ΔΗΜ.Ω.Σ και Π.Ε.Σ. ένας
τυχαίος αριθμός προτεραιότητας Πρότυπου Σχολείου
(Α.Π.Π.Σ.), προκειμένου να ρυθμισθούν ισοβαθμίες που
ενδεχομένως προκύψουν.
15. Οι Διευθυντές/ντριες των οικείων Π.Σ. ή ΔΗΜ.Ω.Σ. ή
Π.Ε.Σ. αποκτούν πρόσβαση στην πλατφόρμα και εξάγουν
το αρχείο που περιέχει όλους τους/τις υποψήφιους/ες
που έχουν δηλώσει τη συγκεκριμένη σχολική μονάδα με
αύξουσα σειρά ως προς τον Α.Π.Π.Σ. χωρίς να λαμβάνεται υπόψη η σειρά προτίμησης. Ο παραπάνω πίνακας με
ευθύνη του οικείου ΕΠ.Ε.Σ. ή του/της Διευθυντή/ντριας
του Πρότυπου Εκκλησιαστικού Σχολείου αναρτάται στην
ιστοσελίδα του σχολείου ώστε οι γονείς/κηδεμόνες/έχοντες την επιμέλεια των μαθητών/τριων να ενημερωθούν
για τον Α.Π.Π.Σ. του/της υποψηφίου/ας.
16. Οι υποψήφιοι/ες οφείλουν να προσκομίσουν, κατά
την ημερομηνία διενέργειας της δοκιμασίας (τεστ) δεξιοτήτων, αστυνομική ταυτότητα ή διαβατήριο ή βε-
βαίωση ταυτοπροσωπίας στην περίπτωση μη έκδοσης
ταυτότητας και την εκτυπωμένη βεβαίωση υποβολής
της αίτησής τους.
17. Η βαθμολόγηση των απαντήσεων των υποψηφίων
γίνεται με ευθύνη της Δ.Ε.Π.Π.Σ. σε Βαθμολογικό Κέντρο,
το οποίο ορίζεται σύμφωνα με το άρθρο 29. Για την ανωτέρω διαδικασία είναι υπεύθυνη η Επιτροπή Βαθμολογι-
κού Κέντρου του ίδιου άρθρου.
18. Μετά την ολοκλήρωση της βαθμολόγησης των
απαντήσεων των μαθητών/τριών η Επιτροπή Βαθμολογικού Κέντρου αποστέλλει τα αποτελέσματα στη Δ.Ε.Π.Π.Σ.
και ενημερώνεται το Π.Σ.Α.Ε.. Σε περίπτωση ισοβαθμίας
οι ισοβαθμούντες μαθητές/τριες κατατάσσονται με αύξουσα σειρά ως προς τον Α.Π.Π.Σ..
Το ΕΠ.Ε.Σ. ή ο/η Διευθυντής/ντρια του σχολείου, αν
δεν έχει συγκροτηθεί το ΕΠ.Ε.Σ., αναρτά στην ιστοσελίδα
και στον πίνακα ανακοινώσεων της σχολικής μονάδας:
α) τον πίνακα στον οποίο αναφέρεται η σειρά κατάταξης
των εισακτέων μαθητών/τριών, η οποία διαμορφώνεται
σύμφωνα με τη βαθμολογική επίδοσή τους, με αναφορά
μόνο του κωδικού της αίτησής τους χωρίς καμία άλλη
αναφορά σε στοιχεία δηλωτικά του προσώπου τους και
β) τον πίνακα στον οποίο αναφέρεται η σειρά κατάταξης
των επιλαχόντων/επιλαχουσών μαθητών/τριών, η οποία
διαμορφώνεται σύμφωνα με τη βαθμολογική επίδοσή
τους και τη δηλωθείσα προτίμησή τους, με αναφορά
μόνο του κωδικού της αίτησής τους χωρίς καμία άλλη
αναφορά σε στοιχεία δηλωτικά του προσώπου τους. Η
ισχύς του ως άνω πίνακα παύει την 20ή Ιανουαρίου του
οικείου διδακτικού έτους. Ο γονέας/κηδεμόνας/έχωνέχουσα την επιμέλεια ενημερώνεται με κάθε πρόσφορο
τρόπο για τα αποτελέσματα της δοκιμασίας.
19. Μετά από την ανακοίνωση των αποτελεσμάτων
ορίζεται ο χρόνος, ο τόπος και η διαδικασία επίδειξης
των απαντητικών φύλλων των μαθητών/τριών στον γονέα/κηδεμόνα/έχοντα-έχουσα την επιμέλεια των μαθη-
τών/τριών, ύστερα από απόφαση της Δ.Ε.Π.Π.Σ..
20. Σε περίπτωση ταυτόχρονης επιτυχίας μαθητή/τριας σε Π.Σ. και σε ΠΕΙ.Σ., το αργότερο εντός πέντε (5) εργά-
σιμων ημερών από την ανακοίνωση των αποτελεσμάτων
που αφορά στα Π.Σ. οι γονείς/κηδεμόνες/έχοντες την
επιμέλεια του/της μαθητή/τριας δηλώνουν με υπεύθυνη
δήλωση, ότι επιθυμούν τη φοίτηση του/της στο Π.Σ..
Σε αυτή την περίπτωση ενημερώνεται η έτερη σχολική
μονάδα επιτυχίας και ο/η μαθητής/τρια διαγράφεται από
τη λίστα των επιτυχόντων της ανωτέρω σχολικής μονάδας. Αν οι γονείς/κηδεμόνες/έχοντες την επιμέλεια του/
της μαθητή/τριας δεν υποβάλουν την προαναφερόμενη
υπεύθυνη δήλωση σχετικά με το σχολείο επιτυχίας, στο
οποίο επιθυμούν να εγγραφεί ο/η μαθητής/τρια, εντός
της ως άνω προθεσμίας, ο/η τελευταίος/α διαγράφεται
από τους πίνακες επιτυχίας και των δύο (2) σχολικών
μονάδων, καθώς και από τον πίνακα επιλαχόντων της
δηλωθείσας σχολικής μονάδας, σύμφωνα με την περ. δ)
της παρ. 2 του άρθρου 3.
21. Μετά την οριστικοποίηση του πίνακα των επιτυχόντων και επιλαχόντων ανά Πρότυπο Σχολείο οι οικείες
σχολικές μονάδες ενημερώνουν τις αρμόδιες Διευθύνσεις Πρωτοβάθμιας και Δευτεροβάθμιας Εκπαίδευσης,
ώστε οι εισακτέοι/ες μαθητές/τριες να εγγραφούν στο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
Πρότυπο Γυμνάσιο επιτυχίας τους. Αν οι γονείς/κηδεμόνες/έχοντες την επιμέλεια του/της μαθητή/τριας δεν
επιθυμούν να φοιτήσει το παιδί τους σε αυτό φροντίζουν
για τη μετεγγραφή του το αργότερο μέχρι την έναρξη
των μαθημάτων του οικείου διδακτικού έτους.
Άρθρο 7
Πλήρωση κενών θέσεων μαθητών στη
Β’ και Γ’ τάξη των Προτύπων Γυμνασίων
1. Η τυχόν πλήρωση κενών θέσεων που αφορούν στην
Β’ και Γ’ τάξη των Προτύπων Γυμνασίων, για κάθε σχολικό
έτος, πραγματοποιείται με δοκιμασία (τεστ) δεξιοτήτων,
η οποία λαμβάνει χώρα στα Πρότυπα Γυμνάσια τρεις (3)
ημέρες πριν από την έναρξη του διδακτικού έτους, με
ευθύνη του ΕΠ.Ε.Σ. και των οργάνων διοίκησης του κάθε
Πρότυπου Γυμνασίου ή του/της Διευθυντή/ντριας του,
αν δεν έχει συγκροτηθεί το ΕΠ.Ε.Σ. Οι αιτήσεις κατατίθενται στο σχολείο ενδιαφέροντος κάθε υποψηφίου/
ας και αποδίδεται ατομικός κωδικός για κάθε αίτηση.
Κάθε ειδικότερο ζήτημα σχετικό με τη διεξαγωγή της
συμπληρωματικής διαδικασίας για την πλήρωση των
ως άνω κενών θέσεων καθορίζεται με απόφαση της
Δ.Ε.Π.Π.Σ.. Στην παραπάνω διαδικασία δεν μπορούν να
συμμετέχουν μαθητές/τριες που φοιτούν, ήδη, σε Πρότυπο Γυμνάσιο.
2. Οι κενές/κενούμενες θέσεις καθώς και κάθε ειδικότερο ζήτημα, που αφορά στην πραγματοποίηση της δο-
κιμασίας (τεστ) δεξιοτήτων ανακοινώνονται στην ιστοσελίδα κάθε σχολικής μονάδας, με ευθύνη του ΕΠ.Ε.Σ. ή
του/της Διευθυντή/ντριας του, κατά περίπτωση, και των
οργάνων διοίκησης κάθε Πρότυπου Γυμνασίου με την
έναρξη του σχολικού έτους.
3. Αν ο αριθμός των υποψήφιων μαθητών/τριών είναι
ίσος ή μικρότερος από τον αριθμό των κενών θέσεων,
το ΕΠ.Ε.Σ. ή ο/η Διευθυντής/ντρια του Σχολείου, κατά
περίπτωση, του Προτύπου Γυμνασίου δύναται να αποφασίζει για την εισαγωγή όλων των υποψηφίων, χωρίς να
απαιτείται να διενεργηθεί δοκιμασία (τεστ) δεξιοτήτων.
Αν ο αριθμός των υποψήφιων υπερβαίνει τον αριθμό των
κενών/κενούμενων θέσεων, τότε διενεργείται δοκιμασία
(τεστ) δεξιοτήτων.
4. Με την ολοκλήρωση της δοκιμασίας (τεστ) δεξιοτήτων, για τις περιπτώσεις των ισοβαθμούντων μαθητών/
τριών, είτε πρόκειται για εισακτέους είτε για επιλαχόντες/
επιλαχούσες μαθητές/τριες, η τελική σειρά κατάταξής
τους καθορίζεται με κλήρωση, η οποία πραγματοποιείται
με ευθύνη του ΕΠ.Ε.Σ ή του/της Διευθυντή/ντριας του
σχολείου. Δύναται να παρίστανται στην κλήρωση οι ενδιαφερόμενοι γονείς, κηδεμόνες/έχοντες την επιμέλεια
του/της μαθητή/τριας.
5. Το ΕΠ.Ε.Σ. ή ο/η Διευθυντής/ντρια του Σχολείου,
αν δεν έχει ορισθεί το ΕΠ.Ε.Σ., επικυρώνει το αποτέλεσμα και το αναρτά στην ιστοσελίδα και στον πίνα-
κα ανακοινώσεων της σχολικής μονάδας. Ειδικότερα
αναρτά: α) πίνακα με σειρά κατάταξης των εισακτέων
μαθητών/τριών σύμφωνα με τη βαθμολογική επίδοσή
τους, με αναφορά μόνο στον κωδικό της αίτησής τους
και χωρίς καμία άλλη αναφορά σε στοιχεία δηλωτικά
του προσώπου τους και β) πίνακα με σειρά κατάταξης
των επιλαχόντων/ουσών μαθητών/τριών, σύμφωνα με
τη βαθμολογική επίδοσή τους, με αναφορά μόνο στον
κωδικό της αίτησής τους και χωρίς καμία άλλη αναφορά
σε στοιχεία δηλωτικά του προσώπου τους. Η ισχύς του
ως άνω πίνακα παύει την 20ή Ιανουαρίου του οικείου
διδακτικού έτους.
6. Οι γονείς/κηδεμόνες/έχοντες την επιμέλεια εισακτέου/ας σε Π.Σ. μαθητή/τριας προβαίνουν, εφόσον το
επιθυμούν, σε όλες εκείνες τις ενέργειες που απαιτούνται,
προκειμένου να γίνει η μετεγγραφή του/της μαθητή/
τριας από το σχολείο που ήδη είναι εγγεγραμμένος στο
Π.Σ. όπου έχει κριθεί εισακτέος/α, εντός πέντε (5) εργάσιμων ημερών από την επόμενη της ημέρας ανακοίνωσης
των αποτελεσμάτων της συμπληρωματικής κλήρωσης.
Άρθρο 8
Εισαγωγή μαθητών και πλήρωση κενών θέσεων
μαθητών στην Α’ τάξη των Προτύπων Λυκείων
1. Σε περίπτωση συνδεδεμένων Πρότυπων Σχολείων
(Π.Σ.), οι απόφοιτοι του Πρότυπου Γυμνασίου εγγράφονται απευθείας στο συνδεδεμένο Πρότυπο Λύκειο, υπό
την προϋπόθεση της επιτυχούς ολοκλήρωσης φοίτησης στο Γυμνάσιο. Αν στην Α’ τάξη των συνδεδεμένων
Λυκείων προκύπτουν κενές θέσεις, αυτές καλύπτονται
με δοκιμασία (τεστ) δεξιοτήτων. Στα μη συνδεδεμένα
Πρότυπα Λύκεια, το σύνολο των θέσεων της Α’ τάξης
του Λυκείου καλύπτεται με δοκιμασία (τεστ) δεξιοτήτων.
2. Με τη δοκιμασία εισαγωγής μαθητών/τριών στα
Πρότυπα Λύκεια αξιολογούνται γνώσεις και δεξιότητες σχετικές με την κατανόηση κειμένων της ελληνικής
γλώσσας και τα μαθηματικά που απέκτησαν οι μαθητές/
τριες κατά τη διάρκεια της φοίτησής τους στο Γυμνάσιο. Για την εισαγωγή σε Πρότυπο Λύκειο οι μαθητές/
τριες εξετάζονται στα γνωστικά πεδία της κατανόησης
κειμένων της ελληνικής γλώσσας και των μαθηματικών
κατά τη διάρκεια μιας (1) ενιαίας τρίωρης δοκιμασίας.
Ειδικότερα: α) στο γνωστικό πεδίο της ελληνικής γλώσσας εξετάζονται οι δεξιότητες στην κατανόηση γραπτών
κειμένων ποικίλων ειδών και περιεχομένου, ιδίως λογοτεχνικών κειμένων, άρθρων από εφημερίδες και περι-
οδικά, επιστολών, απλών δοκιμίων, πολυτροπικών κειμένων, καθώς και στη χρήση βασικών γραμματικών και
συντακτικών φαινομένων και β) στο γνωστικό πεδίο των
μαθηματικών εξετάζονται οι δεξιότητες των μαθητών/
τριών στην κατανόηση και στην επίλυση προβλημάτων
της καθημερινής ζωής αλλά και αριθμητικές, αλγεβρικές,
γεωμετρικές, στατιστικές γνώσεις και δεξιότητες.
3. Αντικείμενο της δοκιμασίας είναι στοιχεία τα οποία
οι μαθητές/τριες ήδη γνωρίζουν και έχουν αφομοιώσει
από τη φοίτηση τους στο Γυμνάσιο. Δεν ορίζονται συγκεκριμένες σελίδες εξεταστέας ύλης στα σχολικά εγχειρί-
δια και δεν ελέγχονται γνώσεις, οι οποίες προϋποθέτουν
απομνημόνευση. Οι μαθητές/τριες δεν απαιτείται να μελετήσουν πρόσθετη ύλη για να προετοιμαστούν για τη
συμμετοχή τους στην εν λόγω δοκιμασία.
4. Η διεξαγωγή της δοκιμασίας (τεστ) δεξιοτήτων
πραγματοποιείται σύμφωνα με τις παρ. 3 έως 21 του
άρθρου 6, οι οποίες εφαρμόζονται αναλογικά.
5. Αν κατά το τρέχον σχολικό έτος προκύπτουν κενές/
κενούμενες θέσεις μετά την ολοκλήρωση της ανωτέρω
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
διαδικασίας, και εφόσον δεν υπάρχει πίνακας επιλαχόντων/επιλαχουσών μαθητών/τριών, διενεργείται συ-
μπληρωματική διαδικασία δοκιμασίας (τεστ) δεξιοτήτων,
την ευθύνη της οποίας έχουν τα όργανα διοίκησης του
σχολείου και το ΕΠ.Ε.Σ.. Κάθε ειδικότερο ζήτημα σχετικό
με τη διεξαγωγή της συμπληρωματικής διαδικασίας για
την πλήρωση των ως άνω κενών θέσεων καθορίζεται με
απόφαση της Δ.Ε.Π.Π.Σ..
Άρθρο 9
Πλήρωση κενών θέσεων μαθητών στην
Β’ και Γ’ τάξη των Προτύπων Λυκείων
1. Η εισαγωγή μαθητών/τριών στις Β’ και Γ’ τάξεις των
Πρότυπων Λυκείων για την κάλυψη τυχόν κενών/κενούμενων θέσεων πραγματοποιείται με δοκιμασία (τεστ)
δεξιοτήτων, η οποία λαμβάνει χώρα στα Πρότυπα Λύκεια
τρεις (3) ημέρες πριν από την έναρξη του διδακτικού
έτους, με ευθύνη του ΕΠ.Ε.Σ. και των οργάνων διοίκησης
του Πρότυπου Λυκείου. Κατά τα λοιπά η διεξαγωγή της
δοκιμασίας (τεστ) δεξιοτήτων για την εισαγωγή στις Β’
και Γ’ τάξεις Προτύπων Λυκείων υλοποιείται με τη διαδικασία που προβλέπεται στις παρ. 2 έως 5 του άρθρου 7,
οι οποίες εφαρμόζονται αναλογικά. Μαθητές/τριες που
φοιτούν ήδη σε Πρότυπο Λύκειο δεν μπορούν να συμμετέχουν στην παραπάνω διαδικασία.
2. Οι γονείς/κηδεμόνες/έχοντες την επιμέλεια μαθητή/τριας εισακτέου/ας σε Πρότυπο Λύκειο προβαίνουν,
εφόσον το επιθυμούν, σε όλες εκείνες τις ενέργειες που
απαιτούνται, προκειμένου να γίνει η μετεγγραφή του/της
μαθητή/τριας από το σχολείο που ήδη είναι εγγεγραμμένος/η στο Πρότυπο Λύκειο όπου έχει κριθεί εισακτέος/α,
εντός πέντε (5) εργάσιμων ημερών από την επόμενη της
ημέρας ανακοίνωσης των αποτελεσμάτων.
Άρθρο 10
Εισαγωγή των μαθητών στην Α’ τάξη
των Προτύπων Εκκλησιαστικών Γυμνασίων
1. Η εισαγωγή των μαθητών/τριών στην Α’ τάξη των
Πρότυπων Εκκλησιαστικών Γυμνασίων πραγματοποιείται με δοκιμασία (τεστ) δεξιοτήτων που έχει τη μορφή
ερωτήσεων κλειστού τύπου/πολλαπλής επιλογής. Με τη
διαδικασία αυτή, οι μαθητές/τριες αξιολογούνται σε δεξιότητες που απέκτησαν κατά τη διάρκεια της φοίτησής
τους στο Δημοτικό Σχολείο και έχουν να κάνουν με την
κατανόηση κειμένων της ελληνικής γλώσσας, μαθηματικών εννοιών και τα θρησκευτικά.
Ειδικότερα όσον αφορά: α) στην εξέταση στην ελληνική γλώσσα και στα μαθηματικά, αυτή πραγματοποιείται
σε κοινά θέματα με τους/τις υποψήφιους/ες για εισαγωγή στα Πρότυπα Σχολεία και β) στα θρησκευτικά ελέγχο-
νται οι δεξιότητες των μαθητών/τριών στην αναγνώριση
βασικών στοιχείων της ορθόδοξης χριστιανικής πίστης
και της εκκλησιαστικής ζωής.
2. Αντικείμενο της γραπτής δοκιμασίας είναι στοιχεία
τα οποία οι μαθητές/τριες ήδη γνωρίζουν και έχουν αφομοιώσει από τη φοίτησή τους στο Δημοτικό Σχολείο. Δεν
ορίζονται συγκεκριμένες σελίδες εξεταστέας ύλης στα
σχολικά εγχειρίδια και δεν ελέγχονται γνώσεις, οι οποίες
προϋποθέτουν απομνημόνευση. Οι μαθητές/τριες δεν
απαιτείται να μελετήσουν πρόσθετη ύλη για να προετοιμαστούν για τη συμμετοχή τους στην εν λόγω δοκιμασία.
Οι μαθητές/τριες εξετάζονται στα παραπάνω πεδία, στο
πλαίσιο μιας (1) ενιαίας δοκιμασίας διάρκειας διακοσίων είκοσι πέντε (225) λεπτών. Σχετικά με τη μορφή των
θεμάτων στα γνωστικά πεδία τα κοινά εξεταζόμενα με
τα Πρότυπα ισχύουν όσα ορίζονται στην παρ. 3 του
άρθρου 6. Τα θέματα του γνωστικού αντικειμένου των
θρησκευτικών τίθενται υπό μορφή ερωτήσεων πολλαπλής επιλογής, οι οποίες συνοδεύονται από βοηθητικό
υλικό, ιδίως κείμενα και ασκήσεις, το οποίο αξιοποιείται
από τους/τις υποψήφιους/ες. Η αποστολή των θεμάτων
πραγματοποιείται ηλεκτρονικά, με ευθύνη της Κεντρικής Επιτροπής Διεξαγωγής των Εξετάσεων (Κ.Ε.Δ.Ε.),
αμέσως πριν την έναρξη της δοκιμασίας. Η επιλογή της
απάντησης ανά ερώτηση σημειώνεται από τον/την υποψήφιο/α σε ειδικό απαντητικό φύλλο. Στο απαντητικό
φύλλο, με ευθύνη του/της υποψήφιου/ας και του/της
επιτηρητή/τριας αναγράφεται υποχρεωτικά ο κωδικός
αίτησης υποψηφίου/ας σε αντίστοιχο πεδίο. Τα απαραίτητα απαντητικά φύλλα για τη διεξαγωγή της δοκιμασίας
αποστέλλονται με ευθύνη της Κεντρικής Επιτροπής Οργάνωσης Διαδικασιών και Κλήρωσης (Κ.Ε.Ο.Δ.Ε.Κ.) στα
οικεία Εξεταστικά Κέντρα Προτύπων και του Προτύπων
Εκκλησιαστικών/Πρότυπων Σχολείων (Ε.Κ.Ε.Π.Σ.) όπου
εξετάζονται οι υποψήφιοι/ες με δήλωση προτίμησης
μόνο για Πρότυπα Εκκλησιαστικά Σχολεία ή για Πρότυπα
Εκκλησιαστικά και Πρότυπα Σχολεία.
3. Τα απαντητικά φύλλα βαθμολογούνται εντός κλίμακας βαθμολόγησης από μηδέν (0) έως εκατό πενήντα
(150). Ως άριστα λογίζονται τα εκατό πενήντα (150) μόρια. Σε κάθε ένα (1) από τα τρία (3) εξεταζόμενα γνωστικά
πεδία αποδίδονται πενήντα (50) μόρια. Δεν προβλέπεται
διαδικασία αναβαθμολόγησης.
4. Η διεξαγωγή της δοκιμασίας (τεστ) δεξιοτήτων
λαμβάνει χώρα στα Ε.Κ.Ε.Π.Σ.. Για κάθε περιοχή που
εδρεύει Πρότυπο Εκκλησιαστικό Σχολείο ορίζεται ένα
(1) Ε.Κ.Ε.Π.Σ.. Οι χώροι διεξαγωγής της δοκιμασίας και η
κατανομή των υποψηφίων ανά εξεταστικό κέντρο ανακοινώνονται υποχρεωτικά στην ιστοσελίδα της Δ.Ε.Π.Π.Σ.
με ευθύνη της Κ.Ε.Ο.Δ.Ε.Κ., καθώς και στις ιστοσελίδες του
Πρότυπου Εκκλησιαστικού Σχολείου, του Ε.Κ.Ε.Π.Σ., των
Διευθύνσεων Εκπαίδευσης και της Π.Δ.Ε.. Ειδικά, για τους/
τις υποψήφιους/ες που ενδιαφέρονται να εισαχθούν στο
Πρότυπο Εκκλησιαστικό Γυμνάσιο της Αθωνιάδος Εκκλησιαστικής Ακαδημίας, η διεξαγωγή της δοκιμασίας (τεστ)
δεξιοτήτων λαμβάνει χώρα στο ίδιο εξεταστικό κέντρο
που προσέρχονται και οι υποψήφιοι/ες που ενδιαφέρονται να εισαχθούν στο Πρότυπο Εκκλησιαστικό Γυμνάσιο
Νεάπολης «Άγιος Γεώργιος ο Νεαπολίτης».
5. Ο αριθμός των εισακτέων μαθητών/τριών σε κάθε
τμήμα της Α’ τάξης Γυμνασίου Πρότυπου Εκκλησιαστικού
Σχολείου για κάθε σχολικό έτος καθορίζεται με απόφαση
του Εποπτικού Συμβουλίου Εκκλησιαστικής Εκπαίδευσης (Ε.Σ.Ε.Ε.), αφού ληφθούν υπόψη οι συνθήκες λει-
τουργίας του. Ο αριθμός των εισακτέων μαθητών στην
Α’ τάξη του Πρότυπου Εκκλησιαστικού Γυμνασίου της
Αθωνιάδας Εκκλησιαστικής Ακαδημίας για κάθε σχολικό
έτος καθορίζεται με απόφαση του Ε.Σ.Ε.Ε. μετά από σχεΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
τική εισήγηση της Ιεράς Κοινότητας του Αγίου Όρους. Η
απόφαση ανακοινώνεται με κάθε πρόσφορο τρόπο το
αργότερο πέντε (5) ημέρες πριν την έναρξη της υποβολής των αιτήσεων εκάστου έτους σε όλες τις Περιφερει-
ακές Διευθύνσεις Πρωτοβάθμιας και Δευτεροβάθμιας
Εκπαίδευσης, τις Διευθύνσεις Πρωτοβάθμιας Εκπαίδευσης, τις Διευθύνσεις Δευτεροβάθμιας Εκπαίδευσης, την
Εκκλησία της Ελλάδος, την Εκκλησία της Κρήτης και τις
Ιερές Μητροπόλεις Δωδεκανήσου και αναρτάται στην
ιστοσελίδα του Υπουργείου Παιδείας, Θρησκευμάτων
και Αθλητισμού.
6. Ο γονέας/κηδεμόνας/έχων - έχουσα την επιμέλεια
και ενδιαφέρεται ώστε το τέκνο του/της να συμμετάσχει
στη δοκιμασία (τεστ) δεξιοτήτων για την εισαγωγή σε
Πρότυπο Εκκλησιαστικό Γυμνάσιο, δύναται να υποβάλει
σχετική αίτηση μέσω του Π.Σ.Α.Ε. Συγκεκριμένα, υποβάλει αίτηση για εισαγωγή σε ένα (1) Πρότυπο Εκκλησια-
στικό Γυμνάσιο, για εισαγωγή και σε μέχρι δύο (2) Πρότυπα Γυμνάσια με σειρά προτίμησης και για εισαγωγή
σε ένα (1) Πειραματικό Γυμνάσιο και ένα ΔΗΜ.Ω.Σ. Για
την εισαγωγή στο Πρότυπο Εκκλησιαστικό Γυμνάσιο της
Αθωνιάδας Εκκλησιαστικής Ακαδημίας δεκτοί γίνονται
μόνο άρρενες υποψήφιοι. Αν στην ηλεκτρονική αίτηση
έχει δηλωθεί και Πρότυπο Γυμνάσιο και ΔΗΜ.Ω.Σ. δηλώνεται και η σειρά προτίμησης για τη φοίτηση στους τρεις
(3) τύπους σχολείων. Δηλώνεται επίσης ένα (1) από τα
παραπάνω σχολεία, Π.Ε.Σ. ή Π.Σ. ή ΔΗΜ.Ω.Σ., στο οποίο
ο/η υποψήφιος/α επιθυμεί να είναι επιλαχών/ούσα. Η
οριστικοποίηση της ως άνω αίτησης γίνεται πριν τη λήξη
της κάθε φοράς προβλεπόμενης προθεσμίας υποβολής
αιτήσεων.
7. Η συμμετοχή στη δοκιμασία (τεστ) δεξιοτήτων για
την εισαγωγή σε Πρότυπο Εκκλησιαστικό Γυμνάσιο ή
σε Πρότυπο Γυμνάσιο δεν περιορίζεται από τον τόπο
διαμονής του/της μαθητή/τριας.
8. Μετά από τη λήξη της προθεσμίας υποβολής των
αιτήσεων αποδίδεται ο μοναδικός κωδικός της αίτησης
και ο μοναδικός εξαψήφιος αριθμός που αντιστοιχεί
σε κάθε μαθητή/τρια, οι οποίοι αποτελούν απαραίτητα στοιχεία για την παρακολούθηση της διαδικασίας
από τον/την αιτούντα/ούσα Δύναται ο τελευταίος/α να
εκτυπώνει την αίτηση που φέρει: α) τα στοιχεία του/της,
β) τα δηλωθέντα στοιχεία του/της μαθητή/τρια, γ) τα
στοιχεία επικοινωνίας, δ) τα σχολεία προτίμησης και τη
σειρά προτίμησης και ε) τον κωδικό της αίτησης και τον
εξαψήφιο αριθμό του/της μαθητή/τριας.
9. Με βάση τον αριθμό των αιτήσεων και τις προτιμήσεις των υποψηφίων η Κ.Ε.Ο.Δ.Ε.Κ. προσδιορίζει τις ανά-
γκες διεξαγωγής της δοκιμασίας (τεστ) δεξιοτήτων που
αφορούν σε ανθρώπινους και υλικούς πόρους και υποβάλλει το σχέδιο προγραμματισμού για την υλοποίηση
της δοκιμασίας στις Π.Δ.Ε. με ταυτόχρονη κοινοποίηση
στο Ε.Σ.Ε.Ε., στη Δ.Ε.ΔΗΜ.Ω.Σ. και στη Δ.Ε.Π.Π.Σ., με σκοπό την έγκαιρη εξασφάλιση των απαιτούμενων πόρων.
10. Την ευθύνη της έγκαιρης εξασφάλισης των απαιτούμενων πόρων έχουν οι Π.Δ.Ε., οι οποίες ορίζουν και
κοινοποιούν εγκαίρως τα σχολεία/Ε.Κ.Ε.Π.Σ, στα οποία
θα λάβει χώρα η δοκιμασία (τεστ) δεξιοτήτων, και τις
επιτροπές εξετάσεων. Επίσης, ορίζουν και ενημερώνουν
τους/τις επιτηρητές/τριες για τα καθήκοντά τους και τον
κατάλογο με τα ονόματα των επιτηρητών/τριών που ορίζονται στα αντίστοιχα Ε.Κ.Ε.Π.Σ..
11. Η προετοιμασία, η οργάνωση και η διεξαγωγή της
δοκιμασίας (τεστ) δεξιοτήτων σε κάθε Ε.Κ.Ε.Π.Σ. πραγματοποιείται με ευθύνη της επιτροπής του Ε.Κ.Ε.Π.Σ. του
άρθρου 30.
12. Μετά τη λήξη της προθεσμίας υποβολής των ηλεκτρονικών αιτήσεων η επιτροπή του Ε.Κ.Ε.Π.Σ. αποκτά
πρόσβαση στα δεδομένα της πλατφόρμας ώστε:
α) να επιβεβαιώνει: αα) τη μη συμμετοχή του/της μαθητή/τριας στη διαδικασία, λόγω ανάκλησης της αίτησης
με υπεύθυνη δήλωση του/της αιτούντα/αιτούσας και
αβ) το αν ο/η υποψήφιος/α είναι άτομο με αναπηρία ή
ειδικές εκπαιδευτικές ανάγκες, σύμφωνα με το άρθρο 3
του ν. 3699/2008 (Α’ 199), κατόπιν ελέγχου των απαραίτητων δικαιολογητικών που έχουν αναρτηθεί στο σχετικό
πεδίο,
β) να εξάγει τις καταστάσεις των υποψηφίων για το
οικείο εξεταστικό κέντρο, οι οποίες αναρτώνται, με
ευθύνη της επιτροπής του εξεταστικού κέντρου, στην
ιστοσελίδα και στον πίνακα ανακοινώσεων του οικείου
Ε.Κ.Ε.Π.Σ. με αναφορά στον κωδικό της ηλεκτρονικής
αίτησης όλων των υποψηφίων, οι οποίοι εξετάζονται στο
συγκεκριμένο εξεταστικό κέντρο. Οι υποψήφιοι/ες που
έχουν δηλώσει στην αίτησή τους και Π.Σ. συμπεριλαμβάνονται στις καταστάσεις που αναρτώνται στα Ε.Κ.Ε.Π.Σ.
ανεξάρτητα της δήλωσης προτίμησης. Αν διαπιστωθεί
λάθος ενημερώνεται η Κ.Ε.Ο.Δ.Ε.Κ. η οποία καλείται να
προβεί στη διόρθωση των λαθών το αργότερο πέντε
(5) εργάσιμες ημέρες πριν τη διεξαγωγή των εξετάσεων.
Πέντε (5) ημέρες πριν τη διενέργεια των εξετάσεων και
μέχρι την πραγματοποίησή τους ο/η αιτών/ούσα έχει
τη δυνατότητα να εκτυπώσει τη αίτηση που φέρει τα
στοιχεία που αναφέρονται στην παρ. 8 καθώς και το εξεταστικό κέντρο, στο οποίο ο/η μαθητής/τρια καλείται
να προσέλθει για να συμμετάσχει στη δοκιμασία (τεστ)
δεξιοτήτων.
13. Με τις διαδικασίες της δημόσιας κλήρωσης, όπως
προβλέπονται στην παρ. 14 του άρθρου 6, αποδίδεται
μέσω της ηλεκτρονικής κληρωτίδας σε όλους τους/
τις υποψηφίους/ες για τα Πρότυπα Εκκλησιαστικά,
ΔΗΜ.Ω.Σ. και Πρότυπα σχολεία ένας τυχαίος Α.Π.Π.Σ.,
προκειμένου να ρυθμισθούν οι ισοβαθμίες που ενδεχομένως προκύψουν.
14. Οι Διευθυντές/ντριες των οικείων Π.Ε.Σ. ή Π.Σ.
αποκτούν πρόσβαση στην πλατφόρμα και εξαγάγουν
το αρχείο που περιέχει όλους τους/τις υποψήφιους/ες
που έχουν δηλώσει τη συγκεκριμένη σχολική μονάδα με
αύξουσα σειρά ως προς τον Α.Π.Π.Σ. χωρίς να λαμβάνεται υπόψη η σειρά προτίμησης. Ο παραπάνω πίνακας με
ευθύνη του/της Διευθυντή/ντριας του Πρότυπου Εκκλησιαστικού Σχολείου αναρτάται στην ιστοσελίδα του σχο-
λείου, ώστε οι γονείς/κηδεμόνες/έχοντες την επιμέλεια
των μαθητών/τριών να ενημερώνονται για τον Α.Π.Π.Σ.
του/της υποψήφιου/ας.
15. Οι υποψήφιοι/ες οφείλουν να προσκομίσουν, κατά
την ημερομηνία διενέργειας της δοκιμασίας (τεστ) δεξιοτήτων, αστυνομική ταυτότητα ή διαβατήριο ή βεβαίωση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
ταυτοπροσωπίας, σε περίπτωση μη έκδοσης ταυτότητας,
καθώς και την εκτυπωμένη αίτησή τους.
16. Η βαθμολόγηση των απαντήσεων των υποψηφίων γίνεται με ευθύνη του Ε.Σ.Ε.Ε. και της Δ.Ε.Π.Π.Σ. σε
Βαθμολογικό Κέντρο, το οποίο ορίζεται σύμφωνα με το
άρθρο 29. Για την ανωτέρω διαδικασία είναι υπεύθυνη
η Επιτροπή Βαθμολογικού Κέντρου του ως άνω άρθρου.
17. Μετά την ολοκλήρωση της βαθμολόγησης των
απαντήσεων των μαθητών/τριών η Επιτροπή Βαθμολογικού Κέντρου αποστέλλει τα αποτελέσματα στο
Ε.Σ.Ε.Ε και στη Δ.Ε.Π.Π.Σ. και ενημερώνεται το Π.Σ.Α.Ε.
Σε περίπτωση ισοβαθμίας των τελευταίων, κατά σειρά,
επιτυχόντων/ουσών μαθητών/τριών, οι ισοβαθμούντες
μαθητές/τριες κατατάσσονται με αύξουσα σειρά ως προς
τον Α.Π.Π.Σ.. Ο γονέας/κηδεμόνας/έχων-έχουσα την επιμέλεια ενημερώνεται με κάθε πρόσφορο τρόπο για τα
αποτελέσματα της δοκιμασίας.
18. Ο/Η Διευθυντής/ντρια του Πρότυπου Εκκλησιαστικού Σχολείου αναρτά στην ιστοσελίδα και στον πίνακα
ανακοινώσεων της σχολικής μονάδας: α) τον πίνακα που
αναφέρεται η σειρά κατάταξης των εισακτέων μαθητών/
τριών, η οποία διαμορφώνεται σύμφωνα με τη βαθμολογική επίδοσή τους, με αναφορά μόνο στον κωδικό της
αίτησής τους και χωρίς καμία άλλη αναφορά σε στοιχεία δηλωτικά του προσώπου τους και β) τον πίνακα που
αναφέρεται η σειρά κατάταξης των επιλαχόντων/ουσών
μαθητών/τριών, η οποία διαμορφώνεται σύμφωνα με τη
βαθμολογική επίδοσή τους και τη δηλωθείσα προτίμησή
τους, με αναφορά μόνο στον κωδικό της αίτησής τους
και χωρίς καμία άλλη αναφορά σε στοιχεία δηλωτικά του
προσώπου τους. Η ισχύς του ως άνω πίνακα παύει την
31η Οκτωβρίου του οικείου διδακτικού έτους.
19. Μετά από την ανακοίνωση των αποτελεσμάτων
στην περίπτωση των υποψηφίων για τα Πρότυπα Εκκλησιαστικά Σχολεία με απόφαση του Ε.Σ.Ε.Ε. και της
Δ.Ε.Π.Π.Σ., στην περίπτωση των υποψηφίων για τα Πρότυπα Σχολεία, ορίζεται ο χρόνος, ο τόπος και η διαδικα-
σία επίδειξης των απαντητικών φύλλων των μαθητών/
τριών, στους γονείς/κηδεμόνες/έχοντες την επιμέλεια
αυτών.
20. Σε περίπτωση ταυτόχρονης επιτυχίας μαθητή/τριας
σε Πρότυπο Εκκλησιαστικό και σε Πειραματικό Σχολείο,
το αργότερο εντός πέντε (5) εργάσιμων ημερών από
την ανακοίνωση των αποτελεσμάτων που αφορά στα
Πρότυπα Εκκλησιαστικά Σχολεία, οι γονείς/κηδεμόνες/
έχοντες την επιμέλεια του/της μαθητή/τριας δηλώνουν
με υπεύθυνη δήλωση, ότι επιθυμούν τη φοίτηση του/
της μαθητή/τριας στο Πρότυπο Εκκλησιαστικό Σχολείο.
Σε αυτή την περίπτωση ενημερώνεται η έτερη σχολική
μονάδα επιτυχίας και ο/η μαθητής/τρια διαγράφεται από
τη λίστα των επιτυχόντων/ουσών της ανωτέρω σχολικής
μονάδας. Αν οι γονείς/κηδεμόνες/έχοντες την επιμέλεια
του/της μαθητή/τριας δεν υποβάλουν, εντός της ως άνω
προθεσμίας, την προαναφερόμενη υπεύθυνη δήλωση
σχετικά με το σχολείο επιτυχίας, στο οποίο επιθυμούν
να εγγραφεί ο/η τελευταίος/α, τότε ο/η μαθητής/τρια
διαγράφεται από τους πίνακες επιτυχίας και των δύο
(2) σχολικών μονάδων, καθώς από τον πίνακα επιλαχόντων της δηλωθείσας σχολικής μονάδας σύμφωνα με
την περ. δ) της παρ. 2 του άρθρου 3.
21. Μετά από την οριστικοποίηση του πίνακα των επιτυχόντων και επιλαχόντων ανά Πρότυπο Εκκλησιαστικό
Σχολείο οι οικείες σχολικές μονάδες ενημερώνουν τις
αρμόδιες Διευθύνσεις Πρωτοβάθμιας και Δευτεροβάθμιας Εκπαίδευσης, ώστε οι εισακτέοι/ες μαθητές/τριες
να εγγραφούν στο Πρότυπο Εκκλησιαστικό Γυμνάσιο
επιτυχίας τους. Αν οι γονείς/κηδεμόνες/έχοντες την επιμέλεια του/της μαθητή/τριας δεν επιθυμούν να φοιτήσει
το παιδί τους σε αυτό φροντίζουν για τη μετεγγραφή
του το αργότερο μέχρι την έναρξη των μαθημάτων του
οικείου διδακτικού έτους.
22. Εάν προκύψουν κενές θέσεις στην Α’ Τάξη του
Πρότυπου Εκκλησιαστικού Γυμνασίου, από μετεγγραφή, απομάκρυνση μαθητών/τριών ή για οποιοδήποτε
άλλο λόγο, μέχρι την 31η Οκτωβρίου εκάστου διδακτικού έτους, αυτές συμπληρώνονται από τον πίνακα των
επιλαχόντων/ουσών.
Άρθρο 11
Πλήρωση κενών θέσεων μαθητών
στη Β’ και Γ’ τάξη των Πρότυπων
Εκκλησιαστικών Γυμνασίων
1. Η πλήρωση τυχόν κενών θέσεων στις Β’ και Γ’ τάξεις
των Πρότυπων Εκκλησιαστικών Γυμνασίων πραγματοποιείται με δοκιμασία (τεστ) δεξιοτήτων, η οποία λαμβά-
νει χώρα στα Πρότυπα Εκκλησιαστικά Γυμνάσια τρεις (3)
ημέρες πριν από την έναρξη του διδακτικού έτους, με ευθύνη της Τριμελούς Επιτροπής του Ε.Σ.Ε.Ε. της παρ. 4 του
άρθρου 123 του ν. 4823/2021 (Α’ 136) και των οργάνων
διοίκησης κάθε Πρότυπου Εκκλησιαστικού Γυμνασίου,
λαμβάνοντας υπόψη την κατανομή μαθητών/τριών που
έγινε στην Α’ τάξη εκάστου Πρότυπου Εκκλησιαστικού
Γυμνασίου από το Ε.Σ.Ε.Ε.. Οι αιτήσεις κατατίθενται στο
Πρότυπο Εκκλησιαστικό Σχολείο ενδιαφέροντος κάθε
υποψηφίου/ας και αποδίδεται από τον/την Διευθυντή/
ντρια του σχολείου ατομικός κωδικός για κάθε αίτηση.
Κάθε ειδικότερο ζήτημα σχετικό με τη διεξαγωγή της
συμπληρωματικής διαδικασίας εξετάσεων ή δοκιμασίας
(τεστ) δεξιοτήτων για την πλήρωση των ως άνω κενών
θέσεων καθορίζεται με απόφαση του Ε.Σ.Ε.Ε., η οποία
αναρτάται στην ιστοσελίδα του Υπουργείου Παιδείας,
Θρησκευμάτων και Αθλητισμού και ανακοινώνεται με
κάθε πρόσφορο τρόπο σε όλες τις Περιφερειακές Διευθύνσεις Πρωτοβάθμιας και Δευτεροβάθμιας Εκπαί-
δευσης, τις Διευθύνσεις Πρωτοβάθμιας Εκπαίδευσης, τις
Διευθύνσεις Δευτεροβάθμιας Εκπαίδευσης, την Εκκλησία της Ελλάδος, την Εκκλησία της Κρήτης και τις Ιερές
Μητροπόλεις Δωδεκανήσου.
2. Οι κενές/κενούμενες θέσεις κάθε έτους, οι οποίες
εγκρίνονται από το Ε.Σ.Ε.Ε., καθώς και κάθε ειδικότερο ζήτημα, που αφορά στην πραγματοποίηση της δοκιμασίας
(τεστ) δεξιοτήτων ανακοινώνονται στην ιστοσελίδα κάθε
Πρότυπου Εκκλησιαστικού Σχολείου, με ευθύνη του/της
Διευθυντή/ντριας του κατά την έναρξη του σχολικού έτους.
3. Αν ο αριθμός των υποψήφιων μαθητών/τριών είναι
ίσος ή μικρότερος από τον αριθμό των κενών θέσεων,
το Ε.Σ.Ε.Ε. δύναται να αποφασίσει την εισαγωγή όλων
ανεξαιρέτως των υποψηφίων, χωρίς διενέργεια δοκιμασίας (τεστ) δεξιοτήτων. Αν ο αριθμός των υποψηφίων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
υπερβαίνει τον αριθμό των κενών/κενούμενων θέσεων
διενεργείται δοκιμασία (τεστ) δεξιοτήτων.
4. Μετά την ολοκλήρωση της δοκιμασίας (τεστ) δεξιοτήτων, για όλες τις περιπτώσεις των ισοβαθμούντων μαθη-
τών/τριών, η τελική σειρά κατάταξής τους καθορίζεται με
κλήρωση, με ευθύνη του Ε.Σ.Ε.Ε.. Στην κλήρωση δύναται
να παρίστανται οι γονείς/κηδεμόνες/έχοντες την επιμέλεια.
5. Στην παραπάνω διαδικασία δεν μπορούν να συμμετέχουν μαθητές/τριες που φοιτούν ήδη σε Πρότυπο
Εκκλησιαστικό Γυμνάσιο.
6. Τα αποτελέσματα κυρώνονται από το Ε.Σ.Ε.Ε., αποστέλλονται στα Π.Ε.Σ. και με ευθύνη του/της Διευθυντή/
ντριας του σχολείου αναρτώνται στην ιστοσελίδα και
στον πίνακα ανακοινώσεων εκάστης σχολικής μονάδας.
Ειδικότερα αναρτώνται: α) πίνακας με σειρά κατάταξης
των εισακτέων μαθητών/τριών, σύμφωνα με τη βαθμολογική επίδοσή τους με αναφορά μόνο στον προσω-
πικό κωδικό τους και β) αξιολογικός πίνακας με σειρά
κατάταξης του συνόλου των μαθητών/τριών που έλαβαν
μέρος στη δοκιμασία (τεστ) σύμφωνα με τη βαθμολογική επίδοσή τους, με αναφορά μόνο στον κωδικό της
αίτησής τους. Η ισχύς του ως άνω πίνακα παύει την 20ή
Ιανουαρίου του οικείου σχολικού έτους.
7. Οι γονείς/κηδεμόνες/έχοντες την επιμέλεια εισακτέου/ας σε Πρότυπο Εκκλησιαστικό Γυμνάσιο προβαί-
νουν, εφόσον το επιθυμούν, σε όλες τις ενέργειες που
απαιτούνται προκειμένου να γίνει η μετεγγραφή του/
της μαθητή/τριας από το Γυμνάσιο, στο οποίο είναι εγγεγραμμένος/η, στο Πρότυπο Εκκλησιαστικό Γυμνάσιο που
έχει κριθεί άξιος εισαγωγής, εντός πέντε (5) εργάσιμων
ημερών από την επομένη της ημέρας ανακοίνωσης των
αποτελεσμάτων.
Άρθρο 12
Εισαγωγή μαθητών στην Α’ τάξη
των Πρότυπων Εκκλησιαστικών Λυκείων
1. Η εισαγωγή των μαθητών/τριών στην Α’ τάξη των
Πρότυπων Εκκλησιαστικών Λυκείων πραγματοποιείται
με δοκιμασία (τεστ) δεξιοτήτων. Ο γονέας/κηδεμόνας/
έχων-έχουσα την επιμέλεια των μαθητών/τριών δικαιούται να υποβάλει αίτηση για εισαγωγή, με σειρά προτίμη-
σης, σε ένα (1) Πρότυπο Εκκλησιαστικό Λύκειο, μέχρι και
σε δύο (2) Πρότυπα Λύκεια ή ένα (1) ΔΗΜ.Ω.Σ.. Με την
ίδια αίτηση μπορούν να δηλώσουν συμμετοχή στη διαδικασία επιλογής για εισαγωγή σε Πειραματικό Λύκειο. Για
την εισαγωγή στο Πρότυπο Εκκλησιαστικό Λύκειο της
Αθωνιάδας Εκκλησιαστικής Ακαδημίας δεκτοί γίνονται
μόνο άρρενες υποψήφιοι.
2. Με τη δοκιμασία εισαγωγής μαθητών/τριών στα Πρότυπα Εκκλησιαστικά Λύκεια αξιολογούνται γνώσεις και δε-
ξιότητες που απέκτησαν κατά τη διάρκεια της φοίτησής
τους στο Γυμνάσιο, σχετικές με την κατανόηση κειμένων
της ελληνικής γλώσσας, τα μαθηματικά και τα θρησκευτικά.
3. Οι μαθητές/τριες εξετάζονται στα ως άνω γνωστικά
πεδία, κατά τη διάρκεια μιας (1) ενιαίας δοκιμασίας διάρκειας τεσσάρων (4) ωρών. Η εξέταση στα γνωστικά πεδία
που είναι κοινά με τους/τις υποψήφιους/ες για εισαγωγή
στα Πρότυπα Σχολεία γίνεται σύμφωνα με την παρ. 3
του άρθρου 8. Στο γνωστικό πεδίο των θρησκευτικών
ελέγχονται οι ικανότητες των μαθητών/τριών να αναγνωρίζουν βασικά στοιχεία της ορθόδοξης χριστιανικής
πίστης και της εκκλησιαστικής ζωής.
4. Αντικείμενο της δοκιμασίας είναι στοιχεία τα οποία
οι μαθητές/τριες ήδη γνωρίζουν και έχουν αφομοιώσει
από τη φοίτηση τους στο Γυμνάσιο. Δεν ορίζονται συγκεκριμένες σελίδες εξεταστέας ύλης στα σχολικά εγχειρί-
δια και δεν ελέγχονται γνώσεις, οι οποίες προϋποθέτουν
απομνημόνευση. Οι μαθητές/τριες δεν απαιτείται να μελετήσουν πρόσθετη ύλη για να προετοιμαστούν για τη
συμμετοχή τους στην εν λόγω δοκιμασία.
5. Η διεξαγωγή της δοκιμασίας (τεστ) δεξιοτήτων πραγματοποιείται σύμφωνα με όσα ορίζονται στις παρ. 3 έως
21 του άρθρου 10, οι οποίες εφαρμόζονται αναλογικά.
6. Επιπλέον του αριθμού εισακτέων, εισάγονται στην
Α’ τάξη του Πρότυπου Εκκλησιαστικού Λυκείου της Ριζαρείου Εκκλησιαστικής Σχολής (Ρ.Ε.Σ.) μαθητές υπότροφοι
των κεφαλαίων αυτοτελούς διαχείρισης που διαχειρίζεται η Ρ.Ε.Σ..
7. Από την ανωτέρω διαδικασία εισαγωγής εξαιρούνται οι υποψήφιοι/ες που υπάγονται στην παρ. 1 του
άρθρου 238 του ν. 4823/21 (Α’ 136).
Άρθρο 13
Πλήρωση κενών θέσεων μαθητών στην Β’ τάξη
των Πρότυπων Εκκλησιαστικών Λυκείων
1. Αν προκύπτουν τυχόν κενές/κενούμενες θέσεις
μπορεί να διενεργείται συμπληρωματική διαδικασία
δοκιμασίας (τεστ) δεξιοτήτων, η οποία λαμβάνει χώρα
στα Πρότυπα Εκκλησιαστικά Λύκεια τρεις (3) ημέρες
πριν από την έναρξη του διδακτικού έτους, με ευθύνη
του Ε.Σ.Ε.Ε. και των οργάνων διοίκησης κάθε Πρότυπου
Εκκλησιαστικού Λυκείου, λαμβάνοντας υπόψη την κατανομή μαθητών/τριών που έγινε στην Α’ τάξη εκάστου
Πρότυπου Εκκλησιαστικού Λυκείου από το Ε.Σ.Ε.Ε. Κατά
τα λοιπά η διεξαγωγή της δοκιμασίας (τεστ) δεξιοτήτων για την εισαγωγή στη Β’ τάξη των Πρότυπων Εκ-
κλησιαστικών Λυκείων υλοποιείται με την ίδια ακριβώς
διαδικασία που προβλέπεται στο άρθρο 11, το οποίο
εφαρμόζεται αναλογικά.
2. Μαθητές/τριες που φοιτούν ήδη σε Πρότυπο Εκκλησιαστικό Λύκειο δεν μπορούν να συμμετέχουν στην
παραπάνω διαδικασία.
3. Οι γονείς/κηδεμόνες/έχοντες την επιμέλεια εισακτέου/ας σε Πρότυπο Εκκλησιαστικό Λύκειο προβαίνουν,
εφόσον το επιθυμούν, σε όλες τις ενέργειες που απαιτούνται, προκειμένου να γίνει μετεγγραφή του/της μαθητή/
τριας από το Λύκειο, στο οποίο είναι εγγεγραμμένος/η,
στο Πρότυπο Εκκλησιαστικό Λύκειο, όπου έχει εισαχθεί,
εντός πέντε (5) εργάσιμων ημερών από την επόμενη της
ημέρας ανακοίνωσης των αποτελεσμάτων.
Άρθρο 14
Ορισμός του Γεωγραφικού παράγοντα, του
ελάχιστου ποσοστού εισαγωγής μαθητών/τριών
στα ΔΗΜ.Ω.Σ. και απαιτούμενα δικαιολογητικά
για την απόδειξη του τόπου συνήθους διαμονής
Για το σχολικό έτος 2025-2026 ο γεωγραφικός παράγοντας (ΓΕ.Π.), τα απαιτούμενα δικαιολογητικά για την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
απόδειξη του τόπου συνήθους διαμονής των μαθητών/
τριών καθώς και το κατ’ ελάχιστο ποσοστό επιλογής τους
προσδιορίζεται για κάθε ΔΗΜ.Ω.Σ. σύμφωνα με τα οριζόμενα στην υπό στοιχεία 28117/Δ6/13.03.2025 (Β’ 1245)
υπουργική απόφαση.
Άρθρο 15
Εισαγωγή των μαθητών στην Α’ τάξη
των Δημοσίων Ωνασείων Γυμνασίων
1. Η εισαγωγή μαθητών/τριών στην Α’ τάξη των Δημοσίων Ωνασείων Γυμνασίων για το σχολικό έτος 2025-
2026 γίνεται με εξετάσεις ή δοκιμασία (τεστ) δεξιοτήτων και γνώσεων, ή συνδυασμό και των δύο υπό μορφή
ερωτήσεων κλειστού τύπου/πολλαπλής επιλογής με μια
ορθή απάντηση. Με τη διαδικασία αυτή οι μαθητές/τριες
αξιολογούνται σε γνώσεις και δεξιότητες που απέκτησαν κατά τη διάρκεια της φοίτησής τους στο Δημοτικό
Σχολείο σχετικές με την Ελληνική Γλώσσα και τα Μαθηματικά.
2. Αντικείμενο της γραπτής δοκιμασίας (τεστ) είναι
στοιχεία, τα οποία οι μαθητές/τριες ήδη έχουν επεξεργασθεί και γνωρίζουν κατά τη φοίτησή τους στο Δημο-
τικό Σχολείο. Ως εκ τούτου, δεν ορίζονται συγκεκριμένες
σελίδες εξεταστέας ύλης από τα σχολικά εγχειρίδια και οι
μαθητές/τριες δεν απαιτείται να μελετήσουν πρόσθετη
ύλη για να προετοιμαστούν για τη συμμετοχή τους στην
εν λόγω δοκιμασία.
3. Οι μαθητές/τριες εξετάζονται στα παραπάνω πεδία,
στο πλαίσιο μιας (1) ενιαίας δοκιμασίας (τεστ) διάρκειας
εκατόν πενήντα (150) λεπτών. Τα θέματα των εξεταζόμενων γνωστικών πεδίων τίθενται υπό τη μορφή ερωτή-
σεων κλειστού τύπου πολλαπλής επιλογής με μια ορθή
απάντηση, οι οποίες μπορεί να συνοδεύονται από σχετικό βοηθητικό υλικό, προκειμένου να χρησιμοποιηθούν
από τους/τις υποψηφίους/ες για να απαντήσουν. Η αποστολή των θεμάτων προς τα εξεταστικά κέντρα πραγμα-
τοποιείται ηλεκτρονικά με ευθύνη της Κεντρικής Επιτροπής Διεξαγωγής των Εξετάσεων (Κ.Ε.Δ.Ε.) του άρθρου 27
αμέσως πριν την έναρξη της δοκιμασίας. Η επιλογή της
απάντησης ανά ερώτηση σημειώνεται από τον/την
υποψήφιο/α μαθητή/τρια σε ειδικό απαντητικό φύλλο.
Στο απαντητικό φύλλο, με ευθύνη του/της υποψήφιου/
ας μαθητή/τριας και του/της επιτηρητή/τριας, αναγράφεται υποχρεωτικά ο κωδικός αίτησης υποψηφίου/ας
σε αντίστοιχο πεδίο. Τα απαραίτητα απαντητικά φύλλα
για τη διεξαγωγή της δοκιμασίας αποστέλλονται στα
εξεταστικά κέντρα με ευθύνη της Κεντρικής Επιτροπής
Οργάνωσης Διαδικασιών των Εξετάσεων (Κ.Ε.Ο.Δ.Ε.Κ.)
στα Π.Σ., ΔΗΜ.Ω.Σ. και Π.Ε.Σ. και της Κλήρωσης στα ΠΕΙ.Σ.
του άρθρου 22. Τα απαντητικά φύλλα βαθμολογούνται
εντός κλίμακας βαθμολόγησης από μηδέν (0) έως εκατό
(100) βαθμολογικές μονάδες. Ως άριστα λογίζονται οι
εκατό (100) βαθμολογικές μονάδες. Σε κάθε ένα από τα
εξεταζόμενα γνωστικά πεδία αποδίδονται πενήντα (50)
βαθμολογικές μονάδες. Δεν προβλέπεται διαδικασία
αναβαθμολόγησης.
4. Η διεξαγωγή της δοκιμασίας (τεστ) λαμβάνει χώρα
στις εγκαταστάσεις των ΔΗΜ.Ω.Σ. ή και όμορων σχολείων, τα οποία ορίζονται ως εξεταστικά κέντρα από τον/την
Περιφερειακό/η Διευθυντή/ντρια Εκπαίδευσης. Οι χώροι
διεξαγωγής της δοκιμασίας (τεστ) καθώς και η κατανομή
των υποψηφίων ανά εξεταστικό κέντρο ανακοινώνονται
υποχρεωτικά στην ιστοσελίδα της Δ.Ε.ΔΗΜ.Ω.Σ. με ευθύνη της Κ.Ε.Ο.Δ.Ε.Κ..
5. Με βάση τον αριθμό των αιτήσεων και τις προτιμήσεις των υποψηφίων η Κ.Ε.Ο.Δ.Ε.Κ. προσδιορίζει τις ανά-
γκες διεξαγωγής της δοκιμασίας (τεστ) που αφορούν σε
ανθρώπινους και υλικούς πόρους και υποβάλει το σχέδιο
προγραμματισμού για την υλοποίηση της δοκιμασίας
(τεστ) στις οικείες Π.Δ.Ε. με ταυτόχρονη κοινοποίηση στη
Δ.Ε.ΔΗΜ.Ω.Σ., με σκοπό την έγκαιρη εξασφάλιση πόρων.
6. Την ευθύνη για την εξασφάλιση των πόρων έχουν οι
οικείες Π.Δ.Ε., οι οποίες ορίζουν και κοινοποιούν εγκαίρως τα σχολεία/εξεταστικά κέντρα, στα οποία θα λάβει
χώρα η δοκιμασία (τεστ) και τις επιτροπές εξετάσεων.
Επίσης, οι Π.Δ.Ε. ορίζουν και ενημερώνουν τους/τις επιτηρητές/τριες για τα καθήκοντά τους και αποστέλλουν
τον κατάλογο με τα ονόματα των επιτηρητών/τριών που
έχουν οριστεί για τα αντίστοιχα Εξεταστικά Κέντρα.
7. Η προετοιμασία, η οργάνωση και η διεξαγωγή της
δοκιμασίας (τεστ) γνώσεων και δεξιοτήτων σε κάθε εξεταστικό κέντρο πραγματοποιείται με ευθύνη της οικείας
επιτροπής εξετάσεων του άρθρου 30.
8. Μετά τη λήξη της προθεσμίας υποβολής των ηλεκτρονικών αιτήσεων, τα μέλη της επιτροπής εξετάσεων
του οικείου εξεταστικού κέντρου αποκτούν πρόσβαση
στα δεδομένα της πλατφόρμας που αφορούν στους
υποψήφιους/ες μαθητές/τριες του οικείου εξεταστικού
κέντρου, ώστε:
α) Να επιβεβαιώσουν: αα) τη μη συμμετοχή του/της
μαθητή/τριας στη διαδικασία, λόγω ανάκλησης της αίτησης με υπεύθυνη δήλωση του/της αιτούντος/ούσας
και αβ) αν ο/η υποψήφιος/α είναι άτομο με αναπηρία ή
ειδικές εκπαιδευτικές ανάγκες, σύμφωνα με το άρθρο 3
του ν. 3699/2008 (Α’ 199), κατόπιν ελέγχου των απαραίτητων δικαιολογητικών που έχουν αναρτηθεί στο σχε-
τικό πεδίο, αγ) στην περίπτωση που η αίτηση αφορά
σε ΔΗΜ.Ω.Σ. και δηλωθεί ότι ανήκει στο κριτήριο ΓΕ.Π.
αν έχουν αναρτηθεί τα δικαιολογητικά της παρ. 2 του
άρθρου 3,
β) να εξάγουν τις καταστάσεις των υποψηφίων για το
οικείο εξεταστικό κέντρο, οι οποίες αναρτώνται, με ευθύνη της επιτροπής, στην ιστοσελίδα και στον πίνακα
ανακοινώσεων της σχολικής μονάδας που έχει ορισθεί
ως εξεταστικό κέντρο με αναφορά στον κωδικό της ηλεκτρονικής αίτησης όλων των υποψηφίων, οι οποίοι/ες
θα εξετασθούν στο συγκεκριμένο εξεταστικό κέντρο. Οι
υποψήφιοι/ες που έχουν δηλώσει στην αίτησή τους και
Π.Σ. ή Π.Ε.Σ. συμπεριλαμβάνονται και στις καταστάσεις
που αναρτώνται στα Ε.Κ.Π.Ε.Σ. ανεξάρτητα της δήλωσης προτίμησης. Αν διαπιστωθεί λάθος ενημερώνεται η
Κ.Ε.Ο.Δ.Ε.Κ., η οποία καλείται να προβεί στη διόρθωση
των λαθών το αργότερο πέντε (5) εργάσιμες ημέρες πριν
τη διεξαγωγή των εξετάσεων. Πέντε (5) ημέρες πριν τη
διενέργεια των εξετάσεων και μέχρι την πραγματοποίησή τους ο/η αιτών/ούσα εκτυπώνει την αίτηση που φέρει
τα στοιχεία που αναφέρονται στην παρ. 9 του άρθρου 6,
καθώς και το εξεταστικό κέντρο, στο οποίο ο/η μαθητής/
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
τρια καλείται να προσέλθει για να συμμετάσχει στη δοκιμασία (τεστ) γνώσεων και δεξιοτήτων προσκομίζοντάς
την υποχρεωτικά.
9. Ο αριθμός των εισακτέων μαθητών/τριών σε κάθε
τμήμα της Α’ τάξης Γυμνασίου ΔΗΜ.Ω.Σ. Σχολείου καθορίζεται με απόφαση της Δ.Ε.ΔΗΜ.Ω.Σ. με βάση τις
συνθήκες λειτουργίας του σχολείου. Η απόφαση αυτή
εκδίδεται έπειτα από εισήγηση του οικείου ΕΠ.Ε.Σ. και
δημοσιεύεται στην ιστοσελίδα της Δ.Ε.ΔΗΜ.Ω.Σ. και
αναρτάται στην ιστοσελίδα της οικείας σχολικής μονάδας. Μέχρι τη συγκρότηση του ΕΠ.Ε.Σ. των ΔΗΜ.Ω.Σ. τα
καθήκοντα του ΕΠ.Ε.Σ. ασκεί ο/η Διευθυντής/ντρια της
σχολικής μονάδας, σύμφωνα με τα οριζόμενα στο τέταρτο εδάφιο της παρ. 1 του άρθρου 7 του Παραρτήματος Α
του ν. 5174/2025 (Α’ 12).
10. Με τις διαδικασίες της δημόσιας κλήρωσης, όπως
προβλέπονται στις παρ. 9 και 10 του άρθρου 4, αποδίδεται μέσω της ηλεκτρονικής κληρωτίδας σε όλους τους/
τις υποψήφιους/ες για τα ΔΗΜ.Ω.Σ., Π.Σ. και Π.Ε.Σ. ένας
τυχαίος αριθμός προτεραιότητας Πρότυπου Σχολείου
(Α.Π.Π.Σ.), προκειμένου να ρυθμισθούν ισοβαθμίες που
ενδεχομένως προκύψουν.
11. Οι Διευθυντές/ντριες των οικείων ΔΗΜ.Ω.Σ. αποκτούν πρόσβαση στο Π.Σ.Α.Ε. και εξάγουν το αρχείο
που περιέχει όλους τους/τις υποψήφιους/ες που έχουν
δηλώσει τη συγκεκριμένη σχολική μονάδα με αύξουσα
σειρά ως προς τον Α.Π.Π.Σ. και την ένδειξη αν ικανοποιούν ή όχι στο κριτήριο ΓΕ.Π. χωρίς να λαμβάνεται υπόψη
η δηλωθείσα σειρά προτίμησης. Ο παραπάνω πίνακας με
ευθύνη του οικείου ΕΠ.Ε.Σ. ή του/της Διευθυντή/ντριας
του οικείου ΔΗΜ.Ω.Σ. αναρτάται στην ιστοσελίδα του
σχολείου και συγκεντρωτικά για όλα τα ΔΗΜ.Ω.Σ. στην
ιστοσελίδα της Δ.Ε.ΔΗΜ.Ω.Σ., ώστε οι γονείς/κηδεμόνες/
έχοντες την επιμέλεια των μαθητών/τριών να ενημερωθούν για τον Α.Π.Π.Σ. του/της υποψηφίου/ας.
12. Οι υποψήφιοι/ες οφείλουν να προσκομίσουν, κατά
την ημερομηνία διενέργειας της δοκιμασίας (τεστ), αστυνομική ταυτότητα ή διαβατήριο ή βεβαίωση ταυτοπρο-
σωπίας στην περίπτωση μη έκδοσης ταυτότητας και την
εκτυπωμένη αίτησή τους.
13. Η βαθμολόγηση των απαντήσεων των υποψηφίων γίνεται με ευθύνη της Δ.Ε.ΔΗΜ.Ω.Σ. σε Βαθμολογικό
Κέντρο, το οποίο ορίζεται σύμφωνα με το άρθρο 29. Για
την ανωτέρω διαδικασία είναι υπεύθυνη η Επιτροπή Βαθμολογικού Κέντρου του ως άνω άρθρου.
14. Για την εξαγωγή των αποτελεσμάτων για κάθε
σχολική μονάδα λαμβάνεται υπόψη ο ΓΕ.Π. όπως αυτός
ορίζεται στο άρθρο 14 και το κατ’ ελάχιστο ποσοστό επιλογής μαθητών/τριών που ικανοποιούν το κριτήριο ΓΕ.Π.
(ΠΟ.ΓΕ.Κ.), όπως αυτό ορίζεται στο ίδιο άρθρο. Τα αποτελέσματα για κάθε ΔΗΜ.Ω.Σ. προκύπτουν ως ακολούθως:
α) Το ποσοστό των προκηρυσσομένων θέσεων της σχολικής μονάδας πληρούται με τη συμμετοχή όλων των υποψή-
φιων μαθητών/τριών ανεξαρτήτως κατηγορίας, σύμφωνα
με την σειρά κατάταξης: Γενική κατηγορία (Γ.Κ.). και προκύπτει από τον κάτωθι τύπο: (100-ΠΟ.ΓΕ.Κ.) επί τοις εκατό.
β) Το ποσοστό ΠΟ.ΓΕ.Κ. επί τοις εκατό των προκηρυσσομένων θέσεων της σχολικής μονάδας πληρούται με τη
συμμετοχή των μαθητών που ανήκουν στο κριτήριο ΓΕ.Κ.
και είναι εγγεγραμμένοι στην Ειδική Κατηγορία (Ε.Κ.),
αφού πρώτα αφαιρεθούν οι μαθητές/τριες που είναι
επιτυχόντες/ούσες σύμφωνα με τον πίνακα της περ. α).
Αν κατά τη διαδικασία πλήρωσης των κενών θέσεων της Ε.Κ. παραμένουν διαθέσιμες θέσεις, τότε αυτές
εντάσσονται στη Γ.Κ.. Κατά την ανωτέρω διαδικασία καλύπτονται όλες οι προκηρυχθείσες θέσεις.
15. Μετά την ολοκλήρωση της εξαγωγής των αποτελεσμάτων για όλα τα ΔΗΜ.Ω.Σ. η Επιτροπή Βαθμολογικού
Κέντρου αποστέλλει τα αποτελέσματα στη Δ.Ε.ΔΗΜ.Ω.Σ.
και ενημερώνεται το Π.Σ.Α.Ε. Σε περίπτωση ισοβαθμίας
οι ισοβαθμούντες μαθητές/τριες κατατάσσονται με αύξουσα σειρά ως προς τον Α.Π.Π.Σ.
16. Το ΕΠ.Ε.Σ. ή ο/η Διευθυντής/ντρια του σχολείου αν
δεν έχει συγκροτηθεί το ΕΠ.Ε.Σ., αναρτά στην ιστοσελίδα
και στον πίνακα ανακοινώσεων της σχολικής μονάδας:
α) τον πίνακα στον οποίο αναφέρεται η σειρά κατάταξης
των εισακτέων μαθητών/τριών της Γ.Κ, η οποία διαμορφώνεται σύμφωνα με τη βαθμολογική επίδοσή τους, με
αναφορά μόνο στον κωδικό της αίτησή τους χωρίς καμία
άλλη αναφορά σε στοιχεία δηλωτικά του προσώπου του
και β) τον πίνακα των εισακτέων μαθητών/τριών της Ε.Κ.
με αναφορά μόνο στο κωδικό της αίτησής τους χωρίς
καμία άλλη αναφορά σε στοιχεία δηλωτικά του προσώπου τους γ) τον πίνακα στον οποίο αναφέρεται η σειρά
κατάταξης των επιλαχόντων/ουσών μαθητών/τριών που
δεν ικανοποιούν το κριτήριο ΓΕ.Π., και δ) τον πίνακα στον
οποίο αναφέρεται η σειρά κατάταξης των επιλαχόντων/
ουσών μαθητών/τριών που ικανοποιούν το κριτήριο
ΓΕ.Π.. Η σειρά στους πίνακες γ) και δ) διαμορφώνεται
σύμφωνα με τη βαθμολογική επίδοσή των υποψηφίων
και τη δηλωθείσα προτίμησή τους, με αναφορά μόνο
στο κωδικό της αίτησής τους χωρίς καμία άλλη αναφορά
σε στοιχεία δηλωτικά του προσώπου τους. Η ισχύς των
ως άνω πινάκων παύει την 20ή Ιανουαρίου του οικείου
διδακτικού έτους. Ο γονέας/κηδεμόνας/έχων - έχουσα
την επιμέλεια ενημερώνονται με κάθε πρόσφορο τρόπο
για τα αποτελέσματα της δοκιμασίας.
17. Μετά από την ανακοίνωση των αποτελεσμάτων, με
απόφαση της Δ.Ε.ΔΗΜ.Ω.Σ., ορίζεται ο χρόνος, ο τόπος
και η διαδικασία επίδειξης των απαντητικών φύλλων
των μαθητών/τριών στους γονείς/κηδεμόνες/έχοντες
την επιμέλεια των μαθητών/τριών.
18. Σε περίπτωση επιτυχίας μαθητή/τριας σε ΔΗΜ.Ω.Σ.
και σε ΠΕΙ.Σ. ταυτόχρονα, το αργότερο εντός πέντε (5)
εργάσιμων ημερών από την ανακοίνωση των αποτελεσμάτων οι γονείς/κηδεμόνες/έχοντες την επιμέλεια
του/της μαθητή/τριας δηλώνουν με υπεύθυνη δήλωση
ότι επιθυμούν τη φοίτηση του/της μαθητή/τριας στο
ΔΗΜ.Ω.Σ. ή το ΠΕΙ.Σ. αντίστοιχα. Αν οι γονείς/κηδεμόνες/
έχοντες την επιμέλεια δεν υποβάλουν την προαναφερόμενη υπεύθυνη δήλωση εντός της ως άνω προθεσμίας,
ο/η μαθητής/τρια διαγράφεται από τους πίνακες επιτυχίας της ως άνω σχολικής μονάδας, καθώς και από τον
πίνακα επιλαχόντων/ουσών της δηλωθείσας σχολικής
μονάδας.
19. Μετά την οριστικοποίηση του πίνακα των επιτυχόντων και επιλαχόντων ανά Δημόσιο Ωνάσειο Σχολείο
οι οικείες σχολικές μονάδες ενημερώνουν τις αρμόδιες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
Διευθύνσεις Πρωτοβάθμιας και Δευτεροβάθμιας Εκπαίδευσης ώστε οι εισακτέοι μαθητές/τριες να εγγραφούν
στο Δημόσιο Ωνάσειο Γυμνάσιο επιτυχίας τους. Αν οι
γονείς/κηδεμόνες/έχοντες την επιμέλεια δεν επιθυμούν
να φοιτήσει το παιδί τους σε αυτό φροντίζουν για τη
μετεγγραφή του το αργότερο μέχρι την έναρξη των μαθημάτων του οικείου διδακτικού έτους.
Στην περίπτωση που υπάρχουν κενές θέσεις μετά
την ολοκλήρωση της παραπάνω διαδικασίας δύναται
να δημιουργείται συμπληρωματική διαδικασία εξετάσεων ή δοκιμασία (τεστ). Με απόφαση της Διοικούσας
Επιτροπής των Δημοσίων Ωνασείων Σχολείων, η οποία
δημοσιεύεται στο Φύλλο της Εφημερίδας της Κυβερνήσεως και αναρτάται στην ιστοσελίδα της, καθορίζεται
κάθε ειδικότερο ζήτημα που αφορά στη διεξαγωγή της
συμπληρωματικής διαδικασίας εξετάσεων ή της δοκιμασίας (τεστ). Το οικείο ΕΠ.Ε.Σ. είναι υπεύθυνο για τον
συντονισμό, την εφαρμογή, την ομαλή διεξαγωγή και τη
διασφάλιση του αδιάβλητου χαρακτήρα της παραπάνω
διαδικασίας.
Άρθρο 16
Πλήρωση κενών θέσεων μαθητών στη
Β’ και Γ’ τάξη των Δημοσίων Ωνασείων Γυμνασίων
Οι μαθητές/τριες οι οποίοι/ες ολοκλήρωσαν επιτυχώς την πρώτη και δεύτερη τάξη Γυμνασίου το σχο-
λικό έτος 2024-2025 των σχολικών μονάδων της υπό
στοιχεία 18175/Δ6/17-02-2025 (Β’ 658) απόφασης της
Υφυπουργού Παιδείας, Θρησκευμάτων και Αθλητισμού
που θα λειτουργήσουν ως Δημόσια Ωνάσεια Γυμνάσια
από το έτος 2025-2026, εγγράφονται στη δεύτερη και
τρίτη τάξη του ΔΗΜ.Ω.Σ. αντίστοιχα χωρίς εξετάσεις. Οι
μετεγγραφές για τις εν λόγω τάξεις γίνονται σύμφωνα με
τα προβλεπόμενα στα άρθρα 14 έως 17 της υπό στοιχεία
102791/ΓΔ4/10.09.2024 (Β’ 5130) κοινής απόφασης του
Υπουργού και Υφυπουργού Παιδείας, Θρησκευμάτων
και Αθλητισμού.
Άρθρο 17
Εισαγωγή μαθητών στην Α’ τάξη
των Δημοσίων Ωνασείων Λυκείων
Η εισαγωγή μαθητών/τριών στην Α’ τάξη των Δημοσίων Ωνασείων Λυκείων γίνεται με δοκιμασία (τεστ) γνώ-
σεων και δεξιοτήτων υπό μορφή ερωτήσεων κλειστού
τύπου/πολλαπλής επιλογής με μια ορθή απάντηση.
1. Με τη διαδικασία αυτή οι μαθητές/τριες αξιολογούνται σε γνώσεις και δεξιότητες που απέκτησαν κατά τη
διάρκεια της φοίτησής τους στο Γυμνάσιο σχετικές με
την Ελληνική Γλώσσα και τα Μαθηματικά. Αντικείμενο
της γραπτής δοκιμασίας (τεστ) είναι στοιχεία, τα οποία
οι μαθητές/τριες ήδη έχουν επεξεργασθεί και γνωρίζουν
από τη φοίτησή τους στο Γυμνάσιο. Ως εκ τούτου, δεν
ορίζονται συγκεκριμένες σελίδες εξεταστέας ύλης από
τα σχολικά εγχειρίδια και οι μαθητές/τριες δεν απαιτείται
να μελετήσουν πρόσθετη ύλη για να προετοιμαστούν για
τη συμμετοχή τους στην εν λόγω δοκιμασία. Οι μαθητές/
τριες εξετάζονται στα παραπάνω πεδία, στο πλαίσιο μιας
(1) ενιαίας δοκιμασίας (τεστ) διάρκειας εκατό ογδόντα
(180) λεπτών.
2. Η διεξαγωγή της δοκιμασίας (τεστ) πραγματοποιείται σύμφωνα με τις παρ. 3 έως 23 του άρθρου 15, οι
οποίες εφαρμόζονται αναλογικά.
Άρθρο 18
Πλήρωση κενών θέσεων μαθητών στην
Β’ και Γ’ τάξη των Δημοσίων Ωνασείων Λυκείων
Οι μαθητές/τριες οι οποίοι/ες ολοκλήρωσαν επιτυχώς
την 1η και 2η τάξη Λυκείου το σχολικό έτος 2024-2025
των σχολικών μονάδων του άρθρου 14 που θα λειτουργήσουν ως Δημόσια Ωνάσεια Λύκεια από το έτος 2025-
2026, εγγράφονται στη 2η και 3η τάξη του ΔΗΜ.Ω.Σ. αντίστοιχα χωρίς εξετάσεις.. Οι μετεγγραφές για τις εν λόγω
τάξεις γίνονται σύμφωνα με τα προβλεπόμενα στα άρθρα 14 έως 17 της υπό στοιχεία 102791/ΓΔ4/10.09.2024
(Β’ 5130) κοινής απόφασης του Υπουργού και Υφυπουργού Παιδείας, Θρησκευμάτων και Αθλητισμού.
Άρθρο 19
Μαθητές με αναπηρία και
ειδικές εκπαιδευτικές ανάγκες
1. Ως υποψήφιοι/ες με αναπηρία και ειδικές εκπαιδευτικές ανάγκες ορίζονται οι μαθητές/τριες που αναφέρονται
στο άρθρο 3 του ν. 3699/2008 (Α’ 199) και υπάγονται σε
μία (1) από τις παρακάτω δυο (2) ομάδες: α) ΟΜΑΔΑ Α:
αα) είναι τυφλοί, σύμφωνα με τον ν. 1904/1951 (Α’ 212)
ή έχουν ποσοστό αναπηρίας στην όρασή τους τουλάχιστον εξήντα εφτά τοις εκατό (67%) ή είναι αμβλύωπες με
ποσοστό αναπηρίας στην όρασή τους τουλάχιστον εξήντα εφτά τοις εκατό (67%), αβ) έχουν κινητική αναπηρία
τουλάχιστον εξήντα εφτά τοις εκατό (67%) μόνιμη ή προσωρινή που συνδέεται με τα άνω άκρα, αγ) πάσχουν από
σπαστικότητα των άνω άκρων, αδ) πάσχουν από κάταγμα
ή άλλη προσωρινή βλάβη των άνω άκρων που καθιστά
αδύνατη τη χρήση τους για γραφή, αε) παρουσιάζουν ειδικές μαθησιακές δυσκολίες όπως δυσλεξία, δυσγραφία,
δυσαριθμησία, δυσαναγνωσία, δυσορθογραφία.
β) ΟΜΑΔΑ Β: βα) είναι όσοι έχουν ιδιαίτερα σοβαρά
προβλήματα ακοής (κωφοί, βαρήκοοι) με ποσοστό
αναπηρίας εξήντα εφτά τοις εκατό (67%) και πάνω, ββ)
είναι όσοι εμφανίζουν προβλήματα λόγου και ομιλίας
(δυσαρθρία, τραυλισμός), βγ) είναι όσοι παρουσιάζουν
προβλήματα επιληψίας, βδ) είναι όσοι παρουσιάζουν
διαταραχές στο φάσμα του αυτισμού, βε) οι μαθητές με
σύνθετες γνωστικές, συναισθηματικές και κοινωνικές δυσκολίες, παραβατική συμπεριφορά λόγω κακοποίησης,
γονεϊκής παραμέλησης και εγκατάλειψης ή λόγω ενδοοικογενειακής βίας, σύμφωνα με την υπό στοιχεία 11586/
Γ6/28.1.2011 (Β’ 262) απόφαση της Υφυπουργού Παιδείας,
Διά Βίου Μάθησης και Θρησκευμάτων. Εκτός των παραπάνω περιπτώσεων κανένας/καμία άλλος/η υποψήφιος/α
δεν μπορεί να χαρακτηριστεί ως μαθητής/τρια με αναπηρία και ειδικές εκπαιδευτικές ανάγκες για συμμετοχή
σε εξετάσεις εισαγωγής σε Πρότυπο Σχολείο, Δημόσιο
Ωνάσειο Σχολείο και σε Πρότυπο Εκκλησιαστικό Σχολείο.
2. Αναγκαία δικαιολογητικά για την υπαγωγή στις
υποπεριπτώσεις της Ομάδας Α συνιστούν: α) για την
υπαγωγή στις υποπερ. αα) έως και αγ) της περ. α) της
παρ. 1 απαιτείται γνωμάτευση (εν ισχύ) από τις Υγειονομικές Επιτροπές του Κέντρου Πιστοποίησης Αναπηρίας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
(ΚΕ.Π.Α.) του Ηλεκτρονικού Εθνικού Φορέα Κοινωνικής
Ασφάλισης (e-Ε.Φ.Κ.Α.) β) για την υπαγωγή στην υποπερ. αδ) της περ. α) της παρ. 1, οι υποψήφιοι/ες πρέπει
να προσκομίζουν εν ισχύ σχετική ιατρική γνωμάτευση
από δημόσιο νοσοκομείο, η οποία φέρει σφραγίδα από
Διευθυντή Κλινικής του Εθνικού Συστήματος Υγείας
(Ε.Σ.Υ.) ή νόμιμα εκτελούντα χρέη Διευθυντή Κλινικής
του Ε.Σ.Υ. ή Διευθυντή Πανεπιστημιακής Κλινικής ή από
δημόσιο Κέντρο Υγείας στην περιοχή του/της υποψηφίου/ας, η οποία φέρει σφραγίδα του/της Διευθυντή/ντρια
του κέντρου. Στη γνωμάτευση, εκτός από το κάταγμα ή
την προσωρινή βλάβη, πρέπει να πιστοποιείται ρητώς η
αδυναμία χρήσης του άνω άκρου για γραφή και να αναγράφεται το χρονικό διάστημα ισχύος της γνωμάτευσης,
το οποίο πρέπει να συμπίπτει με την περίοδο των εξετάσεων. Οι υποψήφιοι/ες, αμέσως μόλις προκύψει κάταγμα
ή άλλη προσωρινή βλάβη των άνω άκρων που καθιστά
αδύνατη τη χρήση τους για γραφή, πρέπει να προσκομίσουν στο σχολείο ενδιαφέροντος τη σχετική γνωμά-
τευση του νοσοκομείου ή του δημοσίου Κέντρου Υγείας
και γ) για την υπαγωγή στην υποπερ. αε) της περ. α) της
παρ. 1 απαιτείται γνωμάτευση των Κέντρων Διεπιστημονικής Αξιολόγησης, Συμβουλευτικής και Υποστήριξης
(ΚΕ.Δ.Α.Σ.Υ.) ή των Κέντρων Εκπαιδευτικής και Συμβουλευτικής Υποστήριξης (Κ.Ε.Σ.Υ.) ή των Κέντρων Διαφορο-
διάγνωσης, Διάγνωσης και Υποστήριξης (ΚΕ.Δ.Δ.Υ.) ή των
Κοινοτικών Κέντρων Ψυχικής Υγείας Παιδιών και Εφήβων
ή των Ιατροπαιδαγωγικών Κέντρων (Ι.Π.Δ.).
3. Αναγκαία δικαιολογητικά για την υπαγωγή στις υποπεριπτώσεις της Ομάδας Β συνιστούν: α) για την υπαγωγή
στις υποπερ. βα) έως και βγ) της περ. β) της παρ. 1 απαιτείται γνωμάτευση Υγειονομικής Επιτροπής του Κέντρου Πι-
στοποίησης Αναπηρίας (ΚΕ.Π.Α.) του e-Ε.Φ.Κ.Α., β) για την
υπαγωγή στην υποπερ. βδ) της περ. β) της παρ. 1 απαιτείται γνωμάτευση των (ΚΕ.Δ.Α.Σ.Υ.) ή Κ.Ε.Σ.Υ. ή ΚΕ.Δ.Δ.Υ.
ή των Κοινοτικών Κέντρων Ψυχικής Υγείας Παιδιών και
Εφήβων ή των Ι.Π.Δ., γ) για την υπαγωγή στην υποπερ. βε)
της περ. β) της παρ. 1 απαιτείται γνωμάτευση, στην οποία
πρέπει να αναφέρεται η διάρκεια ισχύος της και ο χρόνος
επαναξιολόγησης του/της μαθητή/τριας, η οποία χορηγείται από τα ΚΕ.Δ.Α.Σ.Υ. ή τα Κ.Ε.Σ.Υ. ή τα ΚΕ.Δ.Δ.Υ. ή τα
Κοινοτικά Κέντρα Ψυχικής Υγείας Παιδιών και Εφήβων
ή τα Ι.Π.Δ. άλλων Υπουργείων, ύστερα από προσκόμιση
είτε ιατρικής βεβαίωσης δημόσιου νοσοκομείου, που
κοινοποιήθηκε σε δικαστικές αρχές σε περίπτωση κακοποίησης του/της μαθητή/τριας λόγω γονεϊκής παρα-
μέλησης και εγκατάλειψης ή ενδοοικογενειακής βίας, είτε
βεβαίωσης από δικαστική αρχή ή εισαγγελέα ανηλίκων
σε περίπτωση παραβατικής συμπεριφοράς.
4. Τα αναγκαία δικαιολογητικά αναρτώνται στο ειδικό
πεδίο της ηλεκτρονικής αίτησης και προσκομίζονται σε
έντυπη μορφή στο Π.Σ. ή ΔΗΜ.Ω.Σ. ή στο Π.Ε.Σ. ενδιαφέροντος του/της μαθητή/τρια, εφόσον αυτό ζητηθεί από
τον/τη Διευθυντή/ντρια της οικείας σχολικής μονάδας,
σε προθεσμία που ορίζεται από τον/τη τελευταίο/α.
Άρθρο 20
Διαδικασία εξέτασης των υποψηφίων με
αναπηρία και ειδικές εκπαιδευτικές ανάγκες
1. Σε κάθε σχολική μονάδα όσοι/ες υποψήφιοι/ες εμπίπτουν στην κατηγορία των ατόμων με αναπηρία ή και
ειδικές εκπαιδευτικές ανάγκες εξετάζονται σε ξεχωριστή αίθουσα από τους υπόλοιπους/ες υποψήφιους/ες.
Ο χρόνος εξέτασής τους είναι επαυξημένος, κατά σαράντα πέντε (45) λεπτά ανά περίπτωση. Κατά τη διάρκεια
της εξέτασης, αν ζητηθεί, ο/η επιτηρητής/τρια μπορεί
να αναγνώσει σε εξεταζόμενο μία (1) ή περισσότερες
φορές τη διατύπωση θέματος ή απάντησής του. Όμως,
δεν επιτρέπεται σε καμία απολύτως περίπτωση ο/η επιτηρητής/τρια να δηλώσει, έμμεσα ή άμεσα, στοιχεία της
ορθής απάντησης.
2. Προκειμένου οι ως άνω υποψήφιοι/ες να συμμετέχουν απρόσκοπτα στις εξετάσεις λαμβάνεται ιδιαίτερη
μέριμνα. Ειδικότερα, μπορεί να γίνουν ειδικές διευθετήσεις ή προσαρμογές του χώρου και να δοθεί η δοκιμασία
(τεστ) δεξιοτήτων σε προσβάσιμη μορφή, ανάλογα με το
είδος αναπηρίας ή τις ειδικές εκπαιδευτικές ανάγκες και
τους περιορισμούς, που έχουν οι υποψήφιοι/ες.
3. Επιμέρους θέματα και λεπτομέρειες που δεν προβλέπονται στην παρούσα ρυθμίζονται με αποφάσεις
της Δ.Ε.Π.Π.Σ., της Δ.Ε.ΔΗΜ.Ω.Σ. και του Ε.Σ.Ε.Ε. κατά
περίπτωση.
Άρθρο 21
Γενικές διατάξεις
1. Με απόφαση του Υπουργού Παιδείας, Θρησκευμάτων και Αθλητισμού, μετά από εισήγηση της Διοικού-
σας Επιτροπής Πρότυπων και Πειραματικών Σχολείων
(Δ.Ε.Π.Π.Σ.), της Διοικούσας Επιτροπής των Δημόσιων
Ωνάσειων Σχολείων (Δ.Ε.ΔΗΜ.Ω.Σ.)», του Εποπτικού
Συμβουλίου Εκκλησιαστικής Εκπαίδευσης (Ε.Σ.Ε.Ε.), του
Διοικητικού Συμβουλίου (Δ.Σ.) του Ινστιτούτου Εκπαιδευτικής Πολιτικής (Ι.Ε.Π.) και του Δ.Σ. του Ινστιτούτου
Τεχνολογίας Υπολογιστών και Εκδόσεων (Ι.Τ.Υ.Ε.) -«ΔΙΟΦΑΝΤΟΣ» κατά περίπτωση, όπως ειδικότερα ορίζεται
στα επόμενα άρθρα, συγκροτούνται όλες οι Επιτροπές
που συμμετέχουν στη διαδικασία εισαγωγής των μαθητών/τριών στα Π.Σ., ΔΗΜ.Ω.Σ., Π.Ε.Σ. και ΠΕΙ.Σ., εκτός
εάν ορίζεται διαφορετικά στα άρθρα που ακολουθούν.
2. Όσες Επιτροπές αναφέρονται στα επόμενα άρθρα
και αποτελούνται από τρία μέλη θεωρείται ότι έχουν
απαρτία με την παρουσία δύο (2) από τα μέλη τους. Σε
περίπτωση ισοψηφίας των μελών κατά τη λήψη αποφάσεων υπερισχύει η ψήφος του Προέδρου.
Άρθρο 22
Κεντρική Επιτροπή Οργάνωσης Διαδικασιών
Εξετάσεων και Κλήρωσης (Κ.Ε.Ο.Δ.Ε.Κ.)
1. Η Κεντρική Επιτροπή Οργάνωσης Διαδικασιών Εξετάσεων και Κλήρωσης (Κ.Ε.Ο.Δ.Ε.Κ.) έχει ως έργο την όλη
εποπτεία, έλεγχο και επίσπευση επίλυσης προβλημάτων
που αφορούν στο σύνολο των διαδικασιών της διεξαγωγής των εξετάσεων μέχρι και το στάδιο έκδοσης των
αποτελεσμάτων για τα Π.Σ., τα ΔΗΜ.Ω.Σ. και τα Π.Ε.Σ.
καθώς και της κλήρωσης για τα ΠΕΙ.Σ. και τη ρύθμιση
των ισοβαθμιών στα Π.Σ., ΔΗΜ.Ω.Σ. και Π.Ε.Σ..
2. Έργο της επίσης αποτελεί η διαχείριση του Πληροφοριακού Συστήματος Υποβολής των Αιτήσεων
(Π.Σ.Α.Ε.) για εισαγωγή στα Π.Σ., στα ΔΗΜ.Ω.Σ., στα
Π.Ε.Σ., καθώς και στα ΠΕΙ.Σ, η εποπτεία της εξαγωγής
των αποτελεσμάτων των εξετάσεων και της κλήρωσης,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
η προετοιμασία της διαδικασίας της κλήρωσης για εισαγωγή στα Πειραματικά Σχολεία και ρύθμισης ισοβαθμιών
για εισαγωγή στα Πρότυπα, στα Πρότυπα Εκκλησιαστικά
Σχολεία και στα ΔΗΜ.Ω.Σ., η εποπτεία της δοκιμασίας
(τεστ) δεξιοτήτων και η εκπόνηση σχετικών οδηγιών για
την πληρέστερη διεξαγωγή τους.
3. Η Κ.Ε.Ο.Δ.Ε.Κ. αποτελείται από έξι (6) μέλη ως ακολούθως:
α) Πρόεδρος ορίζεται ο Πρόεδρος της Διοικούσας
Επιτροπής Πρότυπων και Πειραματικών Σχολείων
(Δ.Ε.Π.Π.Σ.), β) Αντιπρόεδρος θεμάτων των Π.Ε.Σ. ορίζεται
ο Πρόεδρος του Ε.Σ.Ε.Ε. γ) Αντιπρόεδρος θεμάτων των
ΔΗΜ.Ω.Σ. ορίζεται ο Πρόεδρος της Διοικούσας Επιτροπής των ΔΗΜ.Ω.Σ., δ) μέλος ορίζεται ο/η Προϊστάμενος/
νη του Αυτοτελούς Τμήματος Πρότυπων και Πειραματικών Σχολείων του Υπουργείου Παιδείας, Θρησκευμάτων
και Αθλητισμού, ε) μέλος ορίζεται ο/η Προϊστάμενος/νη
του Τμήματος Α’ Εκκλησιαστικής Εκπαίδευσης και Θρησκευτικής Αγωγής του Υπουργείου Παιδείας, Θρησκευ-
μάτων και Αθλητισμού στ) μέλος ορίζεται εκπρόσωπος/
υπάλληλος του Ινστιτούτου Εκπαιδευτικής Πολιτικής
(Ι.Ε.Π.). Υπεύθυνος οργάνωσης διαδικασιών ορίζεται
Διευθυντής/ντρια Πρότυπου ή Πειραματικού Σχολείου,
βοηθοί υπευθύνου οργάνωσης διαδικασιών ορίζονται
δύο (2) εκπαιδευτικοί ή Διευθυντές/ντριες Πρότυπου ή
Πειραματικού Σχολείου ή ΔΗΜ.Ω.Σ.
Τα πέντε (5) πρώτα μέλη αναπληρώνονται από τον/
τη νόμιμο/η αναπληρωτή/τρια τους, ενώ το έκτο μέλος
υποδεικνύεται με τον/την αναπληρωτή/τρια του με απόφαση του Διοικητικού Συμβουλίου του Ι.Ε.Π.. Ο/Η υπεύ-
θυνος οργάνωσης διαδικασιών και οι βοηθοί υπευθύνου
οργάνωσης διαδικασιών αναπληρώνονται από μέλη που
υποδεικνύονται με απόφαση του Υπουργού Παιδείας,
Θρησκευμάτων και Αθλητισμού.
4. Με την ίδια απόφαση ορίζονται επίσης από τέσσερις (4) μέχρι δέκα (10) μόνιμοι διοικητικοί υπάλληλοι
του Δημοσίου ή Νομικών Προσώπων Δημοσίου Δικαίου
(Ν.Π.Δ.Δ.) που εποπτεύονται από το Υπουργείο Παιδείας, Θρησκευμάτων και Αθλητισμού ή εκπαιδευτικοί για
την υποβοήθηση της επιτροπής στο έργο της καθόλη τη
διάρκεια της προετοιμασίας και διεξαγωγής της δοκιμασίας (τεστ) δεξιοτήτων για την εισαγωγή στα Πρότυπα,
στα Πρότυπα Εκκλησιαστικά Σχολεία, στα ΔΗΜ.Ω.Σ. και
της κλήρωσης για την εισαγωγή στα Πειραματικά Σχολεία και της ρύθμισης των ισοβαθμιών στα Πρότυπα,
στα ΔΗΜ.Ω.Σ. και στα Πρότυπα Εκκλησιαστικά Σχολεία.
5. Το έργο της επιτροπής διαρκεί από την έναρξη της
υποβολής των αιτήσεων έως την ολοκλήρωση της έκδοσης και της γνωστοποίησης των αποτελεσμάτων της
κλήρωσης για τα Πειραματικά Σχολεία και της ρύθμισης
των ισοβαθμιών στα Π.Σ., ΔΗΜ.Ω.Σ. και στα Πρότυπα
Εκκλησιαστικά Σχολεία και των εξετάσεων για τα Π.Σ.,
Π.Ε.Σ. και ΔΗΜ.Ω.Σ..
Άρθρο 23
Επιτροπή Τεχνικής Υποστήριξης και Λειτουργίας
για εισαγωγή στα Πειραματικά, τα Πρότυπα,
τα Δημόσια Ωνάσεια Σχολεία και τα Πρότυπα
Εκκλησιαστικά Σχολεία
1. Η Επιτροπή Τεχνικής Υποστήριξης και Λειτουργίας
(Ε.Τ.Υ.Λ.) για εισαγωγή στα ΠΕΙ.Σ., τα Π.Σ., τα ΔΗΜ.Ω.Σ.
και τα Π.Ε.Σ. έχει ως έργο τη διασφάλιση της καλής λειτουργίας του Π.Σ.Α.Ε., την αναγκαία προσαρμογή του
συστήματος για την υλοποίηση των διαδικασιών για την
εισαγωγή στα ΠΕΙ.Σ. και Π.Σ. στα ΔΗΜ.Ω.Σ και στα Π.Ε.Σ.
και για την έκδοση των αποτελεσμάτων.
2. Η Ε.Τ.Υ.Λ. αποτελείται από τρία (3) μέλη ως ακολούθως: α) υπεύθυνος της Επιτροπής ορίζεται ένας (1)
εκπαιδευτικός της δημόσιας εκπαίδευσης του κλάδου
ΠΕ86 ή μόνιμος διοικητικός υπάλληλος του Δημοσίου
ή Νομικού Προσώπου Δημοσίου Δικαίου (Ν.Π.Δ.Δ.) που
εποπτεύεται από το Υπουργείο Παιδείας, Θρησκευμάτων
και Αθλητισμού ή του Ινστιτούτου Εκπαιδευτικής Πολιτικής (Ι.Ε.Π.) με ειδίκευση στην πληροφορική, β) μέλη ορί-
ζονται δύο (2) εκπαιδευτικοί της δημόσιας εκπαίδευσης
ή μόνιμοι διοικητικοί υπάλληλοι του Δημοσίου ή Ν.Π.Δ.Δ.
που εποπτεύεται από το Υπουργείο Παιδείας, Θρησκευμάτων και Αθλητισμού ή του Ι.Ε.Π.. Τα μέλη της Ε.Τ.Υ.Λ.
μαζί με τα αναπληρωματικά τους ορίζονται με απόφαση
του Υπουργού Παιδείας, Θρησκευμάτων και Αθλητισμού,
μετά από εισήγηση της Διοικούσας Επιτροπής Πρότυπων
και Πειραματικών Σχολείων (Δ.Ε.Π.Π.Σ.), της Διοικούσας
Επιτροπής των ΔΗΜ.Ω.Σ. και τη γνώμη του Δ.Σ. του Ι.Ε.Π..
3. Το έργο της επιτροπής διαρκεί από την έναρξη της
υποβολής των αιτήσεων έως την ολοκλήρωση της έκδοσης και της γνωστοποίησης των αποτελεσμάτων της
κλήρωσης για τα ΠΕΙ.Σ., της ρύθμισης των ισοβαθμιών
στα Π.Σ., στα ΔΗΜ.Ω.Σ. και στα Π.Ε.Σ. και των εξετάσεων
για τα Π.Σ., Π.Ε.Σ. και τα ΔΗΜ.Ω.Σ..
Άρθρο 24
Επιτροπή Κλήρωσης
1. Η Επιτροπή Κλήρωσης έχει ως έργο τη διεξαγωγή
της ηλεκτρονικής κλήρωσης για εισαγωγή στα Πειραματικά Σχολεία (ΠΕΙ.Σ.) και απόδοση τυχαίου αριθμού
για ρύθμιση ισοβαθμιών που προκύπτουν μετά από τη
γραπτή δοκιμασία για εισαγωγή στα Π.Σ., τα ΔΗΜ.Ω.Σ.
και στα Π.Ε.Σ.. Η Επιτροπή Κλήρωσης υποστηρίζεται από
το Ινστιτούτο Τεχνολογίας Υπολογιστών και Εκδόσεων
(.Ι.Τ.Υ.Ε.) - «Διόφαντος» και την παρουσία συμβολαιογράφου ή δικηγόρου.
2. Η Επιτροπή Κλήρωσης αποτελείται από τέσσερα (4)
μέλη ως ακολούθως: α) Πρόεδρος ορίζεται ένα (1) μέλος της Δ.Ε.Π.Π.Σ. που αναπληρώνεται από άλλο μέλος
της, β) Αντιπρόεδρος ορίζεται ένα (1) μέλος της Διοικούσας Επιτροπής των ΔΗΜΩΣ, γ) μέλος ορίζεται ένας
(1) εκπρόσωπος του Ι.Ε.Π. και δ) μέλος ορίζεται ένας
(1) εκπρόσωπος του Ινστιτούτου Τεχνολογίας Υπολογιστών και Εκδόσεων (Ι.Τ.Υ.Ε.) -«ΔΙΟΦΑΝΤΟΣ». Η επιτρο-
πή συγκροτείται με απόφαση του Υπουργού Παιδείας,
Θρησκευμάτων και Αθλητισμού ύστερα από εισήγηση
της Δ.Ε.Π.Π.Σ., της Δ.Ε.ΔΗΜ.Ω.Σ. η οποία πραγματοποιείται μετά από εισήγηση των Διοικητικών Συμβουλίων
του Ι.Ε.Π και του Ινστιτούτου Τεχνολογίας Υπολογιστών
και Εκδόσεων - Ι.Τ.Υ.Ε. «ΔΙΟΦΑΝΤΟΣ», αντίστοιχα, με
την οποία υποδεικνύονται τα δύο τακτικά μέλη με ισάριθμα αναπληρωματικά που τα εκπροσωπούν. Με την
απόφαση συγκρότησης ορίζονται τα τακτικά και αναπληρωματικά μέλη της Επιτροπής, ο/η γραμματέας της,
ο/η Συμβολαιογράφος ή ο/η Δικηγόρος που παρίσταται
στην κλήρωση καθώς και μέχρι δύο (2) εκπαιδευτικοί
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
της δημόσιας εκπαίδευσης ή μόνιμοι διοικητικοί υπάλληλοι του Δημοσίου ή Νομικών Προσώπων Δημοσίου
Δικαίου (Ν.Π.Δ.Δ.) που εποπτεύονται από το Υπουργείο
Παιδείας, Θρησκευμάτων και Αθλητισμού ή του Ι.Ε.Π.
ή του Ι.Τ.Υ.Ε. «ΔΙΟΦΑΝΤΟΣ» για την τεχνική υποστήριξη της διαδικασίας της κλήρωσης, εφόσον συντρέχει
ανάγκη.
3.Το έργο της παρέχεται μόνο κατά την ημέρα διεξαγωγής της κλήρωσης.
Άρθρο 25
Κεντρική Επιτροπή Διεξαγωγής των Εξετάσεων
(Κ.Ε.Δ.Ε.) στα Πρότυπα Σχολεία και στα Πρότυπα
Εκκλησιαστικά Σχολεία
1. Η Κεντρική Επιτροπή Διεξαγωγής των Εξετάσεων
(Κ.Ε.Δ.Ε.) στα Πρότυπα Σχολεία, και Πρότυπα Εκκλησιαστικά Σχολεία έχει ως έργο την εποπτεία της προετοιμα-
σίας της δοκιμασίας (τεστ) δεξιοτήτων για την εισαγωγή
των μαθητών/τριών στα Πρότυπα Σχολεία και Πρότυπα
Εκκλησιαστικά Σχολεία, τον τελικό έλεγχο και την τελική
έγκριση της εισήγησης των θεμάτων των Ειδικών Επιτροπών Θεματοδοτών (Ε.Ε.Θ.)
2. Ο αριθμός των μελών της Κ.Ε.Δ.Ε. στα Πρότυπα Σχολεία και στα Πρότυπα Εκκλησιαστικά Σχολεία δύναται
να είναι επτά (7) μέλη ως ακολούθως: α) Επόπτης/τρια
ορίζεται ο/η Πρόεδρος του Συμβουλίου του Εθνικού Οργανισμού Εξετάσεων (Ε.Ο.Ε.), β) Πρόεδρος ορίζεται ο/η
Πρόεδρος της Δ.Ε.Π.Π.Σ. με τον/την νόμιμο/μη αναπληρωτή/τριά του/της ή το μέλος της Δ.Ε.Π.Π.Σ. που είναι
μέλος Διδακτικού Εκπαιδευτικού Προσωπικού (Δ.Ε.Π.)
Ανώτατου Εκπαιδευτικού Ιδρύματος (Α.Ε.Ι.) με τον/την
νόμιμο/μη αναπληρωτή/τριά του/της, γ) Αντιπρόεδρος
ορίζεται ο/η Πρόεδρος του Ε.Σ.Ε.Ε. με τον/τη νόμιμο/η
αναπληρωτή/τρια του/της, δ) μέλος Σύμβουλος Εκπαίδευσης ή εκπαιδευτικός των Πρότυπων, Πειραματικών
Σχολείων και Προτύπων Εκκλησιαστικών Σχολείων της
δευτεροβάθμιας εκπαίδευσης κλάδου ΠΕ02, ε) μέλος
Σύμβουλος Εκπαίδευσης ή εκπαιδευτικός των Πρότυπων, Πειραματικών Σχολείων και Πρότυπων Εκκλησι-
αστικών Σχολείων της δευτεροβάθμιας εκπαίδευσης
κλάδου ΠΕ03, στ) μέλος Σύμβουλος Εκπαίδευσης ή εκπαιδευτικός των Πρότυπων, Πειραματικών Σχολείων και
Πρότυπων Εκκλησιαστικών Σχολείων της δευτεροβάθμιας εκπαίδευσης κλάδου ΠΕ01 και ζ) μέλος Σύμβουλος
Εκπαίδευσης ή εκπαιδευτικός των Πειραματικών Σχολείων της πρωτοβάθμιας εκπαίδευσης κλάδου ΠΕ70.
3. Τα μέλη της Κ.Ε.Δ.Ε. μαζί με τα αναπληρωματικά
τους ορίζονται με απόφαση του Υπουργού Παιδείας,
Θρησκευμάτων και Αθλητισμού. Με την ίδια απόφαση
ορίζονται ο/η Γραμματέας της Επιτροπής, ο/η οποίος/α
είναι εκπαιδευτικός της πρωτοβάθμιας ή δευτεροβάθμιας δημόσιας εκπαίδευσης.
4. Με την ίδια απόφαση ορίζονται μέχρι δύο (2) μέλη
από την Ε.Τ.Υ.Λ. ως τεχνικοί βοηθοί για την μετάδοση
των θεμάτων.
5. Το έργο της Κ.Ε.Δ.Ε. διαρκεί για χρονικό διάστημα
δυο (2) ημερών, αρχόμενο από την παραμονή της διεξαγωγής της γραπτής δοκιμασίας έως την ολοκλήρωσή της.
Άρθρο 26
Ειδικές Επιτροπές Θεματοδοτών (Ε.Ε.Θ.)
στα Πρότυπα Σχολεία και στα Πρότυπα
Εκκλησιαστικά Σχολεία
Συστήνονται πέντε (5) Ειδικές Θεματικές Επιτροπές, με
έργο την εισήγηση των θεμάτων στην Κεντρική Επιτροπή
Διεξαγωγής των Εξετάσεων (Κ.Ε.Δ.Ε.) και συγκεκριμένα:
μια (1) για την εισήγηση θεμάτων μαθηματικών για την
εισαγωγή στο Γυμνάσιο, μια (1) για την εισήγηση θεμάτων μαθηματικών για την εισαγωγή στο Λύκειο, μια (1)
για τη εισήγηση θεμάτων ελληνικής γλώσσας για την
εισαγωγή στο Γυμνάσιο, μια (1) για τη εισήγηση θεμάτων
ελληνικής γλώσσας για την εισαγωγή στο Λύκειο, και
μία (1) για την εισήγηση θεμάτων θρησκευτικών για την
εισαγωγή στα Πρότυπα Εκκλησιαστικά Γυμνάσια και στα
Πρότυπα Εκκλησιαστικά Λύκεια. Ειδικότερα:
1.Α.) Η Ειδική Επιτροπή Θεματοδοτών (Ε.Ε.Θ.) για τα
μαθηματικά και για την εισαγωγή στα Πρότυπα Γυμνάσια και στα Πρότυπα Εκκλησιαστικά Γυμνάσια έχει ως
έργο την εισήγηση των θεμάτων των μαθηματικών της
δοκιμασίας (τεστ) δεξιοτήτων για την εισαγωγή των μαθητών/τριών στα Πρότυπα Γυμνάσια και στα Πρότυπα
Εκκλησιαστικά Γυμνάσια στην Κ.Ε.Δ.Ε.. Αποτελείται από
πέντε (5) μέλη, ένα (1) εκπαιδευτικό πρωτοβάθμιας (ΠΕ
70), δυο (2) εκπαιδευτικούς Δευτεροβάθμιας εκπαίδευσης ΠΕ03 και δυο (2) επιπλέον εκπαιδευτικούς Πρωτο-
βάθμιας εκπαίδευσης ΠΕ70 στο πλαίσιο της εκτίμησης
των προς επιλογή θεμάτων ενώπιον της Κ.Ε.Δ.Ε..
1.Β) Η Ειδική Επιτροπή Θεματοδοτών (Ε.Ε.Θ.) για τα
μαθηματικά και για την εισαγωγή στα Πρότυπα Λύκεια
Σχολεία και στα Πρότυπα Εκκλησιαστικά Λύκεια έχει
ως έργο την εισήγηση των θεμάτων των μαθηματικών
της δοκιμασίας (τεστ) δεξιοτήτων για την εισαγωγή των
μαθητών/τριών στα Πρότυπα Λύκεια και Πρότυπα Εκκλησιαστικά Λύκεια, στην Κ.Ε.Δ.Ε.. Αποτελείται από πέ-
ντε (5) μέλη, τρεις (3) εκπαιδευτικούς Δευτεροβάθμιας
εκπαίδευσης ΠΕ03 και δυο (2) επιπλέον εκπαιδευτικούς
Δευτεροβάθμιας ΠΕ03 στο πλαίσιο της εκτίμησης των
προς επιλογή θεμάτων ενώπιον της Κ.Ε.Δ.Ε..
2.Α) Η Ειδική Επιτροπή Θεματοδοτών (Ε.Ε.Θ.) για την
Ελληνική Γλώσσα και για την εισαγωγή στα Πρότυπα
Γυμνάσια και Πρότυπα Εκκλησιαστικά Γυμνάσια έχει ως
έργο την εισήγηση των θεμάτων της Ελληνικής Γλώσσας της δοκιμασίας (τεστ) δεξιοτήτων για την εισαγωγή
των μαθητών/τριών στα Πρότυπα Γυμνάσια και Πρότυπα
Εκκλησιαστικά Γυμνάσια, στην Κ.Ε.Δ.Ε.. Αποτελείται από
πέντε (5) μέλη ένα εκπαιδευτικό πρωτοβάθμιας ΠΕ70,
δυο (2) εκπαιδευτικούς δευτεροβάθμιας εκπαίδευσης
ΠΕ02 και δυο (2) επιπλέον εκπαιδευτικούς πρωτοβάθμιας στο πλαίσιο της εκτίμησης των προς επιλογή θεμάτων
ενώπιον της Κ.Ε.Δ.Ε..
2.Β.) Η Ειδική Επιτροπή Θεματοδοτών (Ε.Ε.Θ.) για την Ελληνική Γλώσσα και για την εισαγωγή στα Πρότυπα Λύκεια
και στα Πρότυπα Εκκλησιαστικά Λύκεια έχει ως έργο την
εισήγηση των θεμάτων της Ελληνικής Γλώσσας της δοκιμασίας (τεστ) δεξιοτήτων για την εισαγωγή των μαθητών/
τριών εισαγωγή στα Πρότυπα Λύκεια και στα Πρότυπα
Εκκλησιαστικά Λύκεια, στην Κ.Ε.Δ.Ε.. Αποτελείται από πέντε (5) μέλη, τρεις (3) εκπαιδευτικούς δευτεροβάθμιας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
εκπαίδευσης ΠΕ02 και δυο (2) επιπλέον εκπαιδευτικούς
δευτεροβάθμιας ΠΕ02 στο πλαίσιο της εκτίμησης των
προς επιλογή θεμάτων ενώπιον της Κ.Ε.Δ.Ε..
3. Η Ειδική Επιτροπή Θεματοδοτών (Ε.Ε.Θ.) για τα Θρησκευτικά στα Πρότυπα Εκκλησιαστικά Γυμνάσια και στα
Πρότυπα Εκκλησιαστικά Λύκεια έχει ως έργο την εισήγηση των θεμάτων των Θρησκευτικών της δοκιμασίας
(τεστ) δεξιοτήτων για την εισαγωγή των μαθητών/τριών
στα Πρότυπα Εκκλησιαστικά Γυμνάσια και στα Πρότυπα
Εκκλησιαστικά Λύκεια, στην Κ.Ε.Δ.Ε.. Αποτελείται από
δυο μέλη, δυο (2) εκπαιδευτικούς δευτεροβάθμιας εκπαίδευσης ΠΕ01. Επιπλέον ορίζονται και δυο (2) επιπλέ-
ον εκπαιδευτικοί έναν (1) δευτεροβάθμιας εκπαίδευσης
ΠΕ01 και έναν (1) εκπαιδευτικό πρωτοβάθμιας εκπαίδευσης ΠΕ70 στο πλαίσιο της εκτίμησης των προς επιλογή
θεμάτων ενώπιον της Κ.Ε.Δ.Ε..
4. Όλα τα μέλη των παραπάνω επιτροπών ορίζονται
βάσει Πρόσκλησης Εκδήλωσης ενδιαφέροντος εκπαιδευτικών πρωτοβάθμιας και δευτεροβάθμιας Εκπαίδευ-
σης που εκδίδεται από το Αυτοτελές Τμήμα Προτύπων
και Πειραματικών Σχολείων, μετά από εισήγηση της
Δ.Ε.Π.Π.Σ. και του Ε.Σ.Ε.Ε. ανά περίπτωση.
5. Το έργο των ως άνω επιτροπών διαρκεί για χρονικό
διάστημα δυο (2) ημερών, αρχόμενο από την παραμονή
της διεξαγωγής της γραπτής δοκιμασίας έως την ολοκλήρωσή της.
Άρθρο 27
Κεντρική Επιτροπή Διεξαγωγής
των Εξετάσεων (Κ.Ε.Δ.Ε.) στα ΔΗΜ.Ω.Σ.
1. Η Κεντρική Επιτροπή Διεξαγωγής των Εξετάσεων
(Κ.Ε.Δ.Ε.) στα ΔΗΜ.Ω.Σ. έχει ως έργο την εποπτεία της
προετοιμασίας της δοκιμασίας (τεστ) γνώσεων και δεξιοτήτων για την εισαγωγή των μαθητών/τριών στα
ΔΗΜ.Ω.Σ., τον τελικό έλεγχο και την τελική έγκριση της
εισήγησης των θεμάτων των Ειδικών Επιτροπών Θεματοδοτών (Ε.Ε.Θ.)
2. Ο αριθμός των μελών της (Κ.Ε.Δ.Ε.) στα ΔΗΜ.Ω.Σ.
δύναται να είναι πέντε (5) μέλη ως ακολούθως:
α) Πρόεδρος ορίζεται ο/η Πρόεδρος της Διοικούσας
Επιτροπής των ΔΗΜ.Ω.Σ. (Δ.Ε.ΔΗΜ.Ω.Σ.) με τον/την νόμιμο/μη αναπληρωτή/τριά του
β) μέλος σύμβουλος εκπαίδευσης ή εκπαιδευτικός ή
Δ/ντής Εκπαίδευσης, Μέλος της Δ.Ε.ΔΗΜ.Ω.Σ
γ) μέλος Σύμβουλος Εκπαίδευσης ή εκπαιδευτικός των
ΔΗΜΩΣ κλάδου ΠΕ02
δ) μέλος Σύμβουλος Εκπαίδευσης ή εκπαιδευτικός των
ΔΗΜΩΣ κλάδου ΠΕ03,
ε) μέλος Σύμβουλος Εκπαίδευσης ή εκπαιδευτικός της
πρωτοβάθμιας εκπαίδευσης κλάδου ΠΕ70.
3. Τα μέλη της Κ.Ε.Δ.Ε. μαζί με τα αναπληρωματικά
τους ορίζονται με απόφαση του Υπουργού Παιδείας,
Θρησκευμάτων και Αθλητισμού. Με την ίδια απόφαση
ορίζονται ο/η Γραμματέας της Επιτροπής, ο/η οποίος/α
είναι εκπαιδευτικός της πρωτοβάθμιας ή δευτεροβάθμιας δημόσιας Εκπαίδευσης.
4. Με την ίδια απόφαση ορίζονται μέχρι δύο (2) μέλη
από την Ε.Τ.Υ.Λ. ως τεχνικοί βοηθοί για την μετάδοση
των θεμάτων.
5. Το έργο της (Κ.Ε.Δ.Ε.) διαρκεί για χρονικό διάστημα
δυο (2) ημερών, αρχόμενο από την παραμονή της διεξαγωγής της γραπτής δοκιμασίας έως την ολοκλήρωσή
της.
Άρθρο 28
Ειδικές Επιτροπές Θεματοδοτών (Ε.Ε.Θ.)
στα Δημόσια Ωνάσεια Σχολεία
Συστήνονται δυο (2) Ειδικές Θεματικές Επιτροπές με
έργο την εισήγηση των θεμάτων, μια για κάθε γνωστικό
αντικείμενο, ως ακολούθως:
1. Η Ειδική Επιτροπή Θεματοδοτών (Ε.Ε.Θ.) για τα μαθηματικά έχει ως έργο την εισήγηση στην Κ.Ε.Δ.Ε. των
θεμάτων των μαθηματικών της δοκιμασίας (τεστ) δεξιοτήτων για την εισαγωγή των μαθητών/τριών στα Δη-
μόσια Ωνάσεια Σχολεία Γυμνάσια/Λύκεια. Αποτελείται
από πέντε (5) μέλη ώς ακολούθως: δυο (2) εκπαιδευτικούς πρωτοβάθμιας (ΠΕ70) ή συμβούλους εκπαίδευσης
ΠΕ70, τρεις εκπαιδευτικούς δευτεροβάθμιας εκπαίδευσης ΠΕ03 ή Συμβούλους Εκπαίδευσης ΠΕ03. Επιπλέον
ορίζονται 2 εκπαιδευτικοί πρωτοβάθμιας εκπαίδευσης
ΠΕ70 και δυο εκπαιδευτικοί Δευτεροβάθμιας Εκπαίδευσης ΠΕ03 στο πλαίσιο της εκτίμησης των προς επιλογή
θεμάτων ενώπιον της Κ.Ε.Δ.Ε..
2. Η Ειδική Επιτροπή Θεματοδοτών (Ε.Ε.Θ.) για τη Νεοελληνική Γλώσσα έχει ως έργο την εισήγηση στην Κ.Ε.Δ.Ε
των θεμάτων της Νεοελληνικής γλώσσας της δοκιμασίας (τεστ) δεξιοτήτων για την εισαγωγή των μαθητών/
τριών στα Δημόσια Ωνάσεια Σχολεία Γυμνάσια/Λύκεια.
Αποτελείται από πέντε (5) μέλη, ως ακολούθως: δυο εκπαιδευτικούς πρωτοβάθμιας (ΠΕ 70) ή Συμβούλους Εκ-
παίδευσης ΠΕ70, τρεις εκπαιδευτικούς Δευτεροβάθμιας
εκπαίδευσης ΠΕ 02 ή Συμβούλους Εκπαίδευσης ΠΕ02.
Επιπλέον ορίζονται 2 εκπαιδευτικοί Πρωτοβάθμιας εκπαίδευσης ΠΕ70 και δυο εκπαιδευτικοί Δευτεροβάθμιας
Εκπαίδευσης ΠΕ 02 στο πλαίσιο της εκτίμησης των προς
επιλογή θεμάτων ενώπιον της Κ.Ε.Δ.Ε..
3. Όλα τα μέλη των παραπάνω επιτροπών ορίζονται
βάσει Πρόσκλησης Εκδήλωσης ενδιαφέροντος εκπαιδευτικών Πρωτοβάθμιας και Δευτεροβάθμιας Εκπαίδευ-
σης που εκδίδεται από το Αυτοτελές Τμήμα Προτύπων
και Πειραματικών Σχολείων, κατόπιν εισήγησης της
Δ.Ε.ΔΗΜ.Ω.Σ.
4. Τεχνικοί βοηθοί για την μετάδοση των θεμάτων ορίζονται μέχρι δυο (2) μέλη της Ε.Τ.Υ.Λ. με απόφαση του
Υπουργού Παιδείας, Θρησκευμάτων και Αθλητισμού.
5. Το έργο των ως άνω επιτροπών διαρκεί για χρονικό
διάστημα δυο (2) ημερών, αρχόμενο από την παραμονή
της διεξαγωγής της γραπτής δοκιμασίας έως την ολοκλήρωσή της.
Άρθρο 29
Επιτροπή του Βαθμολογικού Κέντρου
1. Η Επιτροπή του Βαθμολογικού Κέντρου έχει ως έργο
την προετοιμασία της βαθμολόγησης των απαντητικών
φύλλων, την παραλαβή των απαντητικών φύλλων από
τα βαθμολογικά κέντρα, τη βαθμολόγησή τους και την
έκδοση των αποτελεσμάτων συνολικά και ανά σχολική
μονάδα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
2. Η Επιτροπή του Βαθμολογικού Κέντρου αποτελείται
από πέντε (5) μέλη ως ακολούθως: α) Πρόεδρος ορίζεται
ένας/μια Σύμβουλος Εκπαίδευσης ή ένας/μία Διευθυντής/ντρια Πρότυπου Σχολείου ή εκπαιδευτικός μέλος
της Δ.Ε.Π.Π.Σ., ή εκπαιδευτικός μέλος της Διοικούσας
Επιτροπής ΔΗΜ.Ω.Σ. ανά περίπτωση, β) μέλη ορίζονται
τέσσερις (4) Εκπαιδευτικοί Πρότυπων ή Πειραματικών
Σχολείων ή ΔΗΜ.Ω.Σ. και Πρότυπων Εκκλησιαστικών
Σχολείων κατά περίπτωση. Τα μέλη της επιτροπής με
τους/τις αναπληρωτές/τριες τους ορίζονται με απόφαση
του Υπουργού Παιδείας, Θρησκευμάτων και Αθλητισμού,
μετά από εισήγηση της Δ.Ε.Π.Π.Σ., της Δ.Ε.ΔΗΜ.Ω.Σ. και
του Ε.Σ.Ε.Ε. κατά περίπτωση. Με την ίδια απόφαση ορίζονται ο/η Γραμματέας του Βαθμολογικού Κέντρου, ο/η
οποίος/α είναι εκπαιδευτικός της δημόσιας εκπαίδευσης
ή μόνιμος/η διοικητικός υπάλληλος, καθώς και μέχρι δυο
(2) χειριστές μηχανημάτων ηλεκτρονικής αναγνώρισης
(Optical Mark Reader), οι οποίοι είναι εκπαιδευτικοί της
δημόσιας εκπαίδευσης ή Τεχνικό Προσωπικό του Δημοσίου ή Νομικού Προσώπου Δημοσίου Δικαίου (Ν.Π.Δ.Δ.)
που εποπτεύεται από το Υπουργείο Παιδείας, Θρησκευμάτων και Αθλητισμού ή του Ινστιτούτου Εκπαιδευτικής
Πολιτικής (Ι.Ε.Π.).
3. Με την ως άνω απόφαση του Υπουργού Παιδείας,
Θρησκευμάτων και Αθλητισμού, μετά από εισήγηση της
Δ.Ε.Π.Π.Σ της Δ.Ε.ΔΗΜ.Ω.Σ. και του Ε.Σ.Ε.Ε. ορίζεται και ο
τόπος λειτουργίας του Βαθμολογικού Κέντρου, στο οποίο
προΐσταται η Επιτροπή του Βαθμολογικού Κέντρου.
4. Το έργο της επιτροπής διαρκεί από την ημέρα διεξαγωγής της γραπτής δοκιμασίας μέχρι την έκδοση των
αποτελεσμάτων.
Άρθρο 30
Επιτροπές Εξεταστικών Κέντρων Εξετάσεων
για εισαγωγή στα Πρότυπα, Πρότυπα
Εκκλησιαστικά και Δημόσια Ωνάσεια Σχολεία
1. Η Επιτροπή Εξετάσεων Εξεταστικού Κέντρου
(Ε.Ε.Ε.Κ.) έχει ως έργο την οργάνωση του Εξεταστικού
Κέντρου, την εποπτεία για την ομαλή και αδιάβλητη
διεξαγωγή της δοκιμασίας, τη διάθεση των απαντητικών φύλλων στο εξεταστικό κέντρο, την κατανομή των
επιτηρητών/τριών στις αίθουσες εξετάσεων, τη λήψη
και αναπαραγωγή των θεμάτων, τον έλεγχο της πιστής
και ακριβούς αναπαραγωγής των θεμάτων, τη διανομή
τους στους/στις εξεταζόμενους/ες, την ενημέρωση της
Κεντρικής Επιτροπής Οργάνωσης Διαδικασιών Εξετάσεων και Κλήρωσης για οποιοδήποτε ζήτημα προκύψει στο
οικείο εξεταστικό κέντρο, την ενημέρωση των επιτηρητών/τριών για τη σωστή εκτέλεση των καθηκόντων τους,
τη συγκέντρωση και την αποστολή των απαντητικών
φύλλων στο Βαθμολογικό Κέντρο, την ανάρτηση των
αποτελεσμάτων και των ανακοινώσεων σχετικά με τις
διαδικασίες των δοκιμασιών στην ιστοσελίδα του οικείου
σχολείου.
2. Η Ε.Ε.Ε.Κ. αποτελείται από τρία (3) μέλη, ως ακολούθως: α) Πρόεδρος ορίζεται ο/η Διευθυντής/ντριας
της σχολικής μονάδας, β) μέλη ορίζονται δύο (2) εκπαιδευτικοί Πρότυπου Σχολείου (Π.Σ.) ή στην περίπτωση
των ΔΗΜ.Ω.Σ. ένας (1) σύμβουλος εκπαίδευσης ΠΕ02
ή ΠΕ03 και στην περίπτωση που αυτός κωλύεται ένας
(1) εκπαιδευτικός της σχολικής μονάδας και ένας (1)
εκπαιδευτικός της σχολικής μονάδας. Στην περίπτωση
που στο εξεταστικό κέντρο εξετάζονται υποψήφιοι για
εισαγωγή σε Π.Ε.Σ., ένας (1) εκπαιδευτικός Πρότυπου
Σχολείου (Π.Σ.) και ο Διευθυντής του Προτύπου Εκκλησιαστικού Σχολείου. Ο/Η Πρόεδρος αναπληρώνεται από
τον/τη νόμιμο/η αναπληρωτή/τρια του και τα μέλη από
ισάριθμα αναπληρωματικά μέλη που ορίζονται με την
απόφαση συγκρότησης της Επιτροπής. Με την απόφαση
συγκρότησης ορίζονται ο/η Γραμματέας της Επιτροπής,
ο/η οποίος/α είναι εκπαιδευτικός της δημόσιας εκπαίδευσης ή μόνιμος διοικητικός υπάλληλος του Υπουργεί-
ου Παιδείας, Θρησκευμάτων και Αθλητισμού.
3. Οι παραπάνω επιτροπές συνιστώνται σε κάθε εξεταστικό κέντρο με απόφαση του Περιφερειακού Διευθυ-
ντή Εκπαίδευσης, κατόπιν εισήγησης των Διευθυντών/
ντριών των οικείων Διευθύνσεων Πρωτοβάθμιας ή
Δευτεροβάθμιας Εκπαίδευσης. Με την ίδια απόφαση
ορίζονται για κάθε εξεταστικό κέντρο ένας (1) επιστάτης
για φύλαξη, όπου απαιτείται, και έως δυο (2) άτομα για
καθαρισμό των χρησιμοποιούμενων χώρων του εξεταστικού κέντρου.
Άρθρο 31
Ορισμός Επιτηρητών
1. Οι διατάξεις που αφορούν στις υποχρεώσεις των
εξεταζόμενων για τη διαφύλαξη του αδιάβλητου των
εξετάσεων διέπουν όλους τους/τις υποψήφιους/ες από
τη στιγμή που εισέρχονται στο εξεταστικό κέντρο μέχρι
και την ολοκλήρωση της εξέτασής τους.
2. Με απόφαση του/της Περιφερειακού/ης Διευθυντή/
ντριας Εκπαίδευσης ή αν ελλείπει, απουσιάζει ή κωλύεται, του/της νόμιμου/ης αναπληρωτή/τρια του, η οποία
εκδίδεται τέσσερις (4) ημέρες πριν την έναρξη της δοκιμασίας, ορίζονται οι ομάδες των επιτηρητών/τριών.
3. Ως επιτηρητές/τριες ορίζονται εκπαιδευτικοί πρωτοβάθμιας ή δευτεροβάθμιας εκπαίδευσης, μετά από πρό-
ταση του/της Διευθυντή/ντριας της οικείας Διεύθυνσης
Πρωτοβάθμιας ή Δευτεροβάθμιας Εκπαίδευσης, κατά
προτίμηση οι εκπαιδευτικοί του οικείου και του συνδεδεμένου Π.Σ. ή Π.Ε.Σ. ή ΔΗΜ.Ω.Σ.. Ως επιτηρητές/τριες
μπορούν να χρησιμοποιούνται εκπαιδευτικοί και από την
ιδιωτική εκπαίδευση. Ο αριθμός των επιτηρητών/τριών
και η κατανομή τους στα εξεταστικά κέντρα καθορίζεται
με εισήγηση της Κεντρικής Επιτροπής Οργάνωσης των
Διαδικασιών των Εξετάσεων στα Π.Σ., ΔΗΜΩΣ και Π.Ε.Σ.
και της Κλήρωσης στα Πειραματικά Σχολεία (Κ.Ε.Ο.Δ.Ε.Κ.).
Σε κάθε αίθουσα ορίζονται δυο (2) επιτηρητές/τριες. Για
την άμεση αντιμετώπιση κάθε προβλήματος, που πιθανόν να δημιουργηθεί κατά τη διάρκεια της δοκιμασίας,
ορίζεται ανά δυο (2) αίθουσες ένας/μία (1) εφεδρικός/η
επιτηρητής/τρια. Ως επιτηρητής/τρια δεν μπορεί να
οριστεί εκπαιδευτικός που έχει ως εξεταζόμενο/η στο
Εξεταστικό Κέντρο μαθητή/τρια και συνδέεται μαζί του
με σχέση συγγένειας εξ αίματος ή εξ αγχιστείας μέχρι
και τρίτου βαθμού.
4. Οι επιτηρητές/τριες, κατά την είσοδο των υποψηφίων μαθητών/τριών στο σχολείο, ελέγχουν τα στοι-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
χεία τους με βάση τις καταστάσεις υποψηφίων. Είναι
υπεύθυνοι για την πλήρη ταυτοποίηση των υποψηφίων με την αστυνομική ταυτότητα ή το διαβατήριο ή
τη βεβαίωση ταυτοπροσωπίας, στην περίπτωση μη
έκδοσης ταυτότητας και την εκτυπωμένη αίτησή τους,
στην οποία αναγράφεται και το εξεταστικό κέντρο. Οι
επιτηρητές/τριες προσέρχονται έγκαιρα στο εξεταστικό
κέντρο, οφείλουν να ελέγχουν με κάθε αυστηρότητα
πιθανότητα αντιγραφής ή συνεργασίας των εξεταζομένων και εφαρμόζουν πιστά τις οδηγίες της Επιτροπής
Εξετάσεων του Π.Σ., του ΔΗΜ.Ω.Σ. και του Π.Ε.Σ.. Είναι
υπεύθυνοι για την τήρηση της τάξης και την επιτήρηση
των υποψηφίων κατά την προσέλευση στην αίθουσα, τη
διάρκεια της εξέτασης, την αποχώρησή τους από αυτή,
ενώ καλούνται αμέσως να αναφέρουν στην επιτροπή
του εξεταστικού κέντρου κάθε πρόβλημα ή θέμα που
τυχόν ανακύψει.
Άρθρο 32
Καταργούμενες διατάξεις
Από την έναρξη ισχύος της παρούσας καταργείται η
υπό στοιχεία 25451/Δ6/11-3-2024 (Β’ 1671) απόφαση
του Υπουργού και της Υφυπουργού Παιδείας και Θρησκευμάτων και Αθλητισμού.
Άρθρο 33
Έναρξη ισχύος
Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 21 Μαρτίου 2025
Η Υπουργός
ΣΟΦΙΑ ΖΑΧΑΡΑΚΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1391/21.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201391.pdf | Tokens: 112944]